
UE
În temeiul art.60 alin.(4), art.73 alin.(1) şi art.84 din Legea privind activitatea băncilor nr.202/2017 (Monitorul Oficial al Republicii Moldova, 2017, nr.434-439, art.727), cu modificările şi completările ulterioare, Comitetul executiv al Băncii Naţionale a Moldovei
HOTĂRĂŞTE:
Prezenta Hotărâre:
- transpune parţial (transpune: art.272 (pct. 4 ultima teză, pct.7a, pct.10 şi pct.14-23); art.273 (2), (8) ultima teză şi (9); art.274(4); art.277(5); art.279a(3), lit.a); art.279c(1); art.280f(2); art.295 lit.(c) ultima teză; art.299(2), lit.(g) şi art.283-294) Regulamentul nr.575/2013 al Parlamentului European şi al Consiliului din 26 iunie 2013 privind cerinţele prudenţiale pentru instituţiile de credit şi de modificare a Regulamentului (UE) nr.648/2012, publicat în Jurnalul Oficial al Uniunii Europene L 176 din 27 iunie 2013, CELEX: 32013R0575, aşa cum a fost modificat ultima dată prin Regulamentul delegat (UE) 2025/1496 al Comisiei din 12 iunie 2025;
- transpune Regulamentul delegat (UE) 2021/931 al Comisiei din 1 martie 2021 de completare a Regulamentului (UE) nr.575/2013 al Parlamentului European şi al Consiliului în ceea ce priveşte standardele tehnice de reglementare care specifică metoda de identificare a tranzacţiilor cu instrumente financiare derivate cu unul sau mai mulţi determinanţi de risc semnificativi în sensul articolului 277 alineatul (5), formula pentru a calcula delta reglementat al opţiunilor call şi put încadrate în categoria de risc de rată a dobânzii şi metoda pentru a stabili dacă o tranzacţie este o poziţie lungă sau scurtă pe determinantul de risc principal sau pe cel mai semnificativ determinant de risc într-o anumită categorie de risc în sensul articolului 279a alineatul (3) literele a) şi b) în cadrul abordării standardizate pentru riscul de credit al contrapărţii, publicat în Jurnalul Oficial al Uniunii Europene L 204 din 10 iunie 2021, CELEX: 32021R0931, aşa cum a fost modificat ultima dată prin Regulamentul delegat (UE) 2025/855 al Comisiei din 28 ianuarie 2025;
- transpune Regulamentul delegat (UE) 2015/585 al Comisiei din 18 decembrie 2014 de completare a Regulamentului (UE) nr.575/2013 al Parlamentului European şi al Consiliului în ceea ce priveşte standardele tehnice de reglementare pentru precizarea perioadelor de risc de marjă, publicat în Jurnalul Oficial al Uniunii Europene L 98 din 15 aprilie 2015, CELEX: 32015R0585;
- transpune parţial (transpune: Formularele C 34.02, C 34.05, C 34.07 şi C 34.11 din Anexa I a Regulamentului de punere în aplicare (UE) 2024/3117 al Comisiei din 29 noiembrie 2024 de stabilire a standardelor tehnice de punere în aplicare pentru aplicarea Regulamentului (UE) nr.575/2013 al Parlamentului European şi al Consiliului în ceea ce priveşte raportarea în scopuri de supraveghere a instituţiilor şi de abrogare a Regulamentului de punere în aplicare (UE) 2021/451 al Comisiei, publicat în Jurnalul Oficial al Uniunii Europene L 2024/3117 din 27 decembrie 2024, CELEX: 32024R3117, aşa cum a fost modificat ultima dată prin Regulamentul de punere în aplicare (UE) 2025/2475 al Comisiei din 8 decembrie 2025.
1. Regulamentul cu privire la tratamentul riscului de credit al contrapărţii, aprobat prin Hotărârea Comitetului executiv al Băncii Naţionale a Moldovei nr.220/2025 (Monitorul Oficial al Republicii Moldova, 2025, nr.515-518, art.895), se modifică după cum urmează:
1.1. clauza de armonizare va avea următorul cuprins:
“Prezentul regulament:
1. transpune art.4 (1), pct.34; art.271 - 311 din Regulamentul nr.575/2013 al Parlamentului European şi al Consiliului din 26 iunie 2013 privind cerinţele prudenţiale pentru instituţiile de credit şi de modificare a Regulamentului (UE) nr.648/2012, publicat în Jurnalul Oficial al Uniuni Europene L 176 din 27 iunie 2013, CELEX: 32013R0575, aşa cum a fost modificat ultima dată prin Regulamentul (UE) 2025/1215 al Parlamentului European şi al Consiliului din 25 iunie 2025;
2. transpune Regulamentul Delegat (UE) 2021/931 al Comisiei din 1 martie 2021 de completare a Regulamentului (UE) nr.575/2013 al Parlamentului European şi al Consiliului în ceea ce priveşte standardele tehnice de reglementare care specifică metoda de identificare a tranzacţiilor cu instrumente financiare derivate cu unul sau mai mulţi determinanţi de risc semnificativi în sensul articolului 277 alineatul (5), formula pentru a calcula delta reglementat al opţiunilor call şi put încadrate în categoria de risc de rată a dobânzii şi metoda pentru a stabili dacă o tranzacţie este o poziţie lungă sau scurtă pe determinantul de risc principal sau pe cel mai semnificativ determinant de risc într-o anumită categorie de risc în sensul articolului 279a alineatul (3) literele (a) şi (b) în cadrul abordării standardizate pentru riscul de credit al contrapărţii, CELEX 02021R0931, aşa cum a fost modificat ultima dată prin Regulamentul delegat (UE) 2025/855 al Comisiei din 28 ianuarie 2025;
3. transpune Regulamentul delegat (UE) 2015/585 al Comisiei din 18 decembrie 2014 de completare a Regulamentului (UE) nr.575/2013 al Parlamentului European şi al Consiliului în ceea ce priveşte standardele tehnice de reglementare pentru precizarea perioadelor de risc de marjă, CELEX 02014R0183, astfel cum a fost modificat prin Regulamentul delegat (UE ) 2022/954 al comisiei din 12 mai 2022.”;
1.2. punctul 3:
1.2.1. noţiunea “acord de compensare contractuală între produse diferite” se completează cu textul: “În sensul prezentei definiţii, “categorii diferite de produse” înseamnă: tranzacţii de răscumpărare, operaţiuni de dare şi luare de titluri şi mărfuri cu împrumut; tranzacţiile de creditare în marjă: contractele enumerate în anexa nr.1 la Regulamentul cu privire la tratamentul riscului de piaţă potrivit abordării standardizate, aprobat prin Hotărârea Comitetului executiv al Băncii Naţionale a Moldovei nr.114/2018 (în continuare - Regulamentul nr.114/2018);”;
1.2.2. după noţiunea “contract în marjă” se completează cu noţiunile “contract în marjă într-un singur sens” şi “contribuţie prefinanţată la fondul de garantare al unei CPC” cu următorul cuprins:
“contract în marjă într-un singur sens - un contract în marjă conform căruia banca este obligată să furnizeze marje de variaţie unei contrapărţi, dar nu are dreptul să primească marja de variaţie de la contrapartea respectivă sau viceversa;
contribuţie prefinanţată la fondul de garantare al unei CPC - o contribuţie la fondul de garantare al unei CPC, care este plătită de o bancă;”;
1.2.3. după noţiunea “compensare între produse diferite” se completează cu noţiunile “distribuţia expunerilor”, “distribuţia valorilor de piaţă”, “distribuţia neutră la risc”, “distribuţie efectivă “expunere aşteptată (EE)”, “expunere aşteptată efectivă la o dată specifică (EE efectivă)”, “expunere curentă”, “expunere maximă”, “expunerea pozitivă aşteptată (EPE)”, “expunerea pozitivă aşteptată efectivă (EPE efectivă)” cu următorul cuprins:
distribuţia expunerilor - distribuţia de probabilitate previzionată a valorilor de piaţă, care se obţine dacă valorile de piaţă nete negative previzionate se stabilesc la 0;
distribuţia valorilor de piaţă - distribuţia de probabilitate previzionată a valorilor de piaţă nete ale tranzacţiilor din cadrul unui set de compensare la o dată viitoare (orizont de previzionare), pe baza valorilor de piaţă realizate ale tranzacţiilor respective la data previzionării;
distribuţia neutră la risc - o distribuţie a valorilor de piaţă sau a expunerilor pe o perioadă viitoare, calculată pe baza valorilor de piaţă implicite, precum volatilităţile implicite;
distribuţie efectivă - o distribuţie a valorilor de piaţă sau a expunerilor pe o perioadă viitoare, calculată pe baza valorilor istorice sau realizate, precum volatilităţile calculate pe baza variaţiilor înregistrate în trecut ale preţurilor sau ratelor;
expunere aşteptată (EE) - media distribuţiei expunerilor, la o anumită dată viitoare, înainte de data scadenţei tranzacţiei cu cea mai lungă durată din setul de compensare;
expunere aşteptată efectivă la o dată specifică (EE efectivă) - este valoarea maximă a expunerii aşteptate din data respectivă sau din orice dată anterioară. Expunerea aşteptată efectivă la o dată specifică se mai poate, de asemenea, defini ca valoarea mai mare dintre expunerea aşteptată la data respectivă şi expunerea aşteptată efectivă la orice dată anterioară;
expunere curentă - este valoarea mai mare dintre zero şi valoarea de piaţă a unei tranzacţii sau a unui portofoliu de tranzacţii din cadrul unui set de compensare cu o contraparte, care s-ar pierde prin intrarea contrapărţii în stare de nerambursare, presupunând că valoarea tranzacţiilor respective nu poate fi recuperată, nici parţial, în caz de insolvenţă sau de lichidare;
expunere maximă - o centilă superioară a distribuţiei expunerilor la o anumită dată viitoare, anterioară datei scadenţei tranzacţiei cu cea mai lungă durată din setul de compensare;
expunerea pozitivă aşteptată (EPE) - media ponderată în timp a expunerilor aşteptate, în care ponderile sunt proporţiile din întreaga perioadă care corespund fiecărei expuneri aşteptate.
La calculul cerinţei de fonduri proprii, băncile utilizează media pe primul an sau, dacă toate contractele din setul de compensare ajung la scadenţă în mai puţin de un an, pe durata în care contractul cu cea mai mare scadenţă din setul de compensare ajunge la scadenţă;
expunerea pozitivă aşteptată efectivă (EPE efectivă) - media ponderată a expunerilor aşteptate efective pe primul an al unui set de compensare sau, dacă toate contractele din setul de compensare ajung la scadenţă în mai puţin de un an, pe durata contractului cu cea mai mare scadenţă din setul de compensare, în care ponderile sunt proporţiile din întreaga perioadă care corespund fiecărei expuneri aşteptate;”;
1.2.4. după noţiunea “indisponibil în caz de insolvabilitate” se completează cu noţiunile “marjă iniţială sau “IM”” şi “mecanism indirect de compensare” cu următorul cuprins:
“marjă iniţială sau “IM” - orice garanţie reală, alta decât marja de variaţie, colectată de la o entitate sau furnizată unei entităţi pentru a acoperi expunerea curentă şi expunerea viitoare potenţială a unei tranzacţii sau a unui portofoliu de tranzacţii în perioada necesară pentru lichidarea tranzacţiilor respective sau pentru reacoperirea riscului de piaţă aferent acestora, ca urmare a neîndeplinirii obligaţiilor de plată de către contrapartea la tranzacţie sau la portofoliul de tranzacţii;
mecanism indirect de compensare - un mecanism în care o contraparte devine un membru compensator ori un client sau stabileşte mecanisme indirecte de compensare cu un membru compensator, cu condiţia ca respectivele mecanisme să nu mărească riscul de contraparte şi să garanteze că activele şi poziţiile contrapărţii beneficiază de o protecţie.”;
1.2.5. după noţiunea “risc de credit al contrapărţii (CCR)” se completează cu noţiunile “risc de reînnoire”, “riscul general de corelare defavorabilă”, “riscul specific de corelare defavorabilă” şi “scadenţă efectivă” cu următorul cuprins:
“risc de reînnoire - măsura în care expunerea pozitivă aşteptată este subestimată, atunci când se prevede că tranzacţiile viitoare cu o contraparte se vor desfăşura în mod continuu. Expunerea suplimentară generată de aceste tranzacţii viitoare nu se include în calculul expunerii pozitive aşteptate;
riscul general de corelare defavorabilă - apare atunci când probabilitatea intrării în stare de nerambursare a contrapărţii este corelată pozitiv cu factorii de risc de piaţă generali;
riscul specific de corelare defavorabilă - apare atunci când expunerea viitoare faţă de o anumită contraparte este corelată pozitiv cu probabilităţile de nerambursare (PD) a contrapărţii, ca urmare a tipului de tranzacţii efectuate cu contrapartea. Se consideră că banca este expusă unui risc specific de corelare defavorabilă în cazul în care este de aşteptat ca expunerea viitoare faţă de o anumită contraparte să fie semnificativă atunci când probabilitatea de nerambursare de către contraparte este, de asemenea, ridicată;
scadenţă efectivă - conform metodei modelului intern pentru un set de compensare cu scadenţa mai mare de un an înseamnă raportul dintre suma expunerilor aşteptate pe durata de viaţă a tranzacţiilor din setul de compensare, actualizată cu rata randamentului fără risc, şi suma expunerilor aşteptate pe durata unui an în setul de compensare, actualizată cu rata randamentului fără risc. Scadenţa efectivă poate fi ajustată pentru a ţine seama de riscul de reînnoire, prin înlocuirea expunerii aşteptate cu expunerea aşteptată efectivă pentru orizonturi de previzionare mai mici de un an;”;
1.2.6. noţiunea “set de compensare” se completează cu textul: “În cadrul metodei modelului intern prevăzută în capitolul IX, toate seturile de compensare cu o singură contraparte pot fi tratate ca un singur set de compensare, dacă valorile de piaţă simulate negative ale fiecărui set de compensare sunt stabilite la 0 în estimarea expunerii aşteptate (EE);”;
1.3. la punctul 6 textul “anexa nr.1 la Regulamentul cu privire la tratamentul riscului de piaţă potrivit abordării standardizate, aprobat prin Hotărârea Comitetului executiv al Băncii Naţionale a Moldovei nr.114/2018 (în continuare - Regulamentul nr.114/2018)” se substituie cu textul “anexa nr.1 la Regulamentul nr.114/2018”;
1.4. la punctele 8 şi 9, după textul “în capitolele III-V” se completează cu textul “şi IX”;
1.5. se completează cu punctul 91 cu următorul cuprins:
“91. Dacă obţine aprobarea Băncii Naţionale a Moldovei în conformitate cu punctele 158-161, banca poate determina valoarea expunerii pentru următoarele elemente, utilizând metoda modelului intern prevăzută în capitolul IX:
91.1. contractele enumerate în anexa nr.1 la Regulamentul nr.114/2018;
91.2. tranzacţiile de răscumpărare;
91.3. operaţiunile de dare sau luare de titluri sau mărfuri cu împrumut;
91.4. tranzacţiile de creditare în marjă;
91.5. tranzacţiile cu termen lung de decontare.”.;
1.6. punctul 18 se completează cu textul “La calculul cerinţelor de fonduri proprii pentru tranzacţiile cu termen lung de decontare, banca care utilizează abordarea prevăzută pe metodele modelului intern poate atribui ponderi de risc în cadrul abordării prevăzute în Regulamentul cu privire la tratamentul riscului de credit pentru bănci potrivit abordării standardizate, aprobat prin Hotărârea Comitetului executiv al Băncii Naţionale a Moldovei nr.111/2018 (în continuare - Regulamentul nr.111/2018), în mod permanent şi indiferent de importanţa acestor poziţii.”;
1.7. se completează cu punctul 181 cu următorul cuprins:
“181. În cazul metodelor prevăzute în capitolele III-V şi IX, băncile tratează tranzacţiile în cazul cărora a fost identificat un risc specific de corelare defavorabilă în conformitate cu punctele 222, 224-226.”;
1.8. la punctul 26 cuvântul “anexa” se substituie cu textul “anexa nr.1”;
1.9. punctul 43 va avea următorul cuprins:
“43. În cazul în care unui set de compensare i se aplică mai multe contracte în marjă sau în cazul în care acelaşi set de compensare include atât tranzacţii care fac obiectul unui contract în marjă, cât şi tranzacţii care nu fac obiectul unui contract în marjă, banca îşi calculează valoarea expunerii după cum urmează:
43.1. banca stabileşte seturile de subcompensare ipotetice în cauză, compuse din tranzacţiile incluse în setul de compensare, după cum urmează:
43.1.1. toate tranzacţiile care fac obiectul unui contract în marjă şi cărora li se aplică aceeaşi perioadă de risc de marjă determinată în conformitate cu punctele 181-186 se alocă aceluiaşi subset de compensare;
43.1.2. toate tranzacţiile care nu fac obiectul unui contract în marjă se alocă aceluiaşi set de subcompensare, care este distinct de seturile de subcompensare stabilite în conformitate cu subpunctul 43.1.1;
43.2. banca calculează costul de înlocuire al setului de compensare în conformitate cu punctul 50, luând în considerare toate tranzacţiile din cadrul setului de compensare, indiferent dacă fac sau nu obiectul unui contract în marjă, şi aplică toate cerinţele următoare:
43.2.1. valoarea de piaţă curentă (CMV) se calculează pentru toate tranzacţiile din cadrul unui set de compensare, înainte de a deduce orice garanţie reală deţinută sau furnizată, în cazul în care valorile de piaţă pozitive şi negative sunt compensate la calcularea CMV;
43.2.2. NICA, valoarea ajustată în funcţie de volatilitatea marjei de variaţie (VM), pragul de marjă (TH) şi suma minima de transfer (MTA), după caz, se calculează separat ca sumă a aceloraşi date de intrare aplicabile fiecărui contract în marjă individual din setul de compensare;
43.3. banca calculează expunerea viitoare potenţială a setului de compensare menţionată la punctele 66-68 prin aplicarea următoarelor cerinţe:
43.3.1. calculează multiplicatorul indicat la punctul 66, bazându-se pe datele de intrare CMV, NICA şi VM, după caz, în conformitate cu subpunctul 43.2;
43.3.2. calculează [image: ]în conformitate cu punctele 66-68, separat pentru fiecare subset ipotetic de compensare menţionat la subpunctul 43.1”;
1.10. se completează cu punctul 581 cu următorul cuprins:
“581. Metoda pentru identificarea tranzacţiilor cu un singur determinant de risc semnificativ şi a celor cu mai mult de un determinant de risc semnificativ, precum şi pentru identificarea celui mai semnificativ dintre determinanţii de risc respectivi în sensul punctului 57 este expusă în anexa nr.2.”;
1.11. se completează cu punctul 711 cu următorul cuprins:
“711. Reglementările aferente formulelor pe care băncile le utilizează pentru a calcula delta reglementat pentru opţiunile call şi put încadrate în categoria de risc de rată a dobânzii sau categoria de risc de marfă compatibilă cu condiţii de piaţă în care ratele dobânzii sau preţurile mărfurilor pot fi negative şi volatilitatea reglementată care este adecvată pentru formulele respective, precum şi metoda pentru a stabili dacă o tranzacţie este o poziţie lungă sau scurtă pe determinantul de risc principal sau pe cel mai semnificativ determinant de risc într-o anumită categorie de risc pentru tranzacţiile menţionate la punctul 57 sunt determinate în anexa nr.2.”;
1.12. punctul 75 va avea următorul cuprins:
“75. Băncile calculează factorul de ajustare în funcţie de scadenţă după cum urmează:
75.1. pentru tranzacţiile incluse în seturile de compensare menţionate la punctul 49, băncile calculează factorul de ajustare în funcţie de scadenţă după următoarea formulă:
 
 [image: ]
unde:
MF = factorul de ajustare în funcţie de scadenţă;
M = scadenţa reziduală a tranzacţiei care este egală cu perioada de timp necesară pentru încetarea tuturor obligaţiilor contractuale care decurg din tranzacţie; în acest scop, se consideră că orice opţionalitate a unui contract derivat este o obligaţie contractuală; scadenţa reziduală se exprimă în ani, utilizând convenţia privind zilele lucrătoare relevantă; în cazul în care o tranzacţie are ca instrument-suport un alt contract derivat care poate da naştere unor obligaţii contractuale suplimentare faţă de obligaţiile contractuale care decurg din tranzacţie, scadenţa reziduală a tranzacţiei este egală cu perioada de timp necesară pentru încetarea tuturor obligaţiilor contractuale aferente instrumentului- suport; în cazul în care o tranzacţie este structurată astfel încât expunerea rămasă de rambursat să fie decontată după anumite date de plată specificate şi termenii sunt revizuiţi astfel încât valoarea de piaţă a tranzacţiei să fie zero la datele specificate respective, scadenţa reziduală a tranzacţiei este egală cu perioada rămasă până la data următoarei revizuiri a termenilor; şi
un exerciţiu financiar (OneBusinessYear) = un an exprimat în zile lucrătoare utilizând convenţia privind zilele lucrătoare relevantă;
75.2. în cazul tranzacţiilor incluse în seturile de compensare menţionate la punctele 50 şi 51, factorul de ajustare în funcţie de scadenţă este definit ca:
 
 [image: ]
unde:
MF = factorul de ajustare în funcţie de scadenţă;
MPOR = perioada de risc de marjă aferentă setului de compensare determinată în conformitate cu punctele 181-186; şi
un exerciţiu financiar (OneBusinessYear) = un an exprimat în zile lucrătoare utilizând convenţia privind zilele lucrătoare relevantă.”;
1.13. la punctul 98 formulele de calcul vor avea următorul cuprins:
 
“ AddOnjAltele = єj • SFAltele •│ EffNotjAltele │”,
 
“EffNotjAltele = Σ Poziţia de risc1”
1 є Setul de acoperire a riscului j
 
1.14. se completează cu subpunctul 106.3. cu următorul cuprins:
“106.3. acordurile de compensare contractuală între produse diferite, în cazul băncilor care au primit aprobarea să utilizeze metoda prevăzută în capitolul IX pentru tranzacţiile care intră în domeniul de aplicare a metodei respective.”;
1.15. se completează cu subpunctul 1221 cu următorul cuprins:
“1221. Dacă banca utilizează abordarea bazată pe estimări proprii ale ajustărilor de volatilitate în conformitate cu prevederile titlului III din Regulamentul nr.112/2018 pentru instrumentele financiare sau mărfurile care nu sunt eligibile în conformitate cu prevederile Regulamentul nr.112/2018, aceasta calculează ajustările de volatilitate pentru fiecare element individual. Dacă banca a obţinut aprobarea să utilizeze abordarea bazată pe modele interne definită în Regulamentul nr.112/2018, banca poate aplica această abordare şi pentru portofoliul de tranzacţionare.”;
1.16. se completează cu capitolul IX cu următorul cuprins:
 
“Capitolul IX
Metoda modelului intern
 
Secţiunea 1
Aprobarea de utilizare a metodei modelului intern
158. Dacă Banca Naţională a Moldovei consideră că cerinţa prevăzută la punctul 161 a fost îndeplinită de bancă, acestea permit băncii respective să utilizeze metoda modelului intern pentru a calcula valoarea expunerii pentru oricare din următoarele tranzacţii:
158.1. tranzacţiile menţionate la subpunctul 91.1;
158.2. tranzacţiile menţionate la subpunctele 91.2 - 91.4;
158.3. tranzacţiile menţionate la subpunctele 91.1 - 91.4.
159. Dacă banca a primit aprobarea conform punctul 25 de a utiliza metoda modelului intern pentru a calcula valoarea expunerii pentru oricare din tranzacţiile menţionate la subpunctele 158.1.-158.3., aceasta poate, de asemenea, să utilizeze metoda modelului intern pentru tranzacţiile menţionate la subpunctul 91.5. Acordarea şi refuzul aprobării prealabile pentru utilizarea metodei modelului intern se efectuează potrivit procedurii prevăzute la punctele 25-33.
160. Prin derogare de la punctele 8 şi 9, banca poate decide să nu aplice această metodă pentru expunerile care sunt nesemnificative în ceea ce priveşte dimensiunea şi riscul. Într-un astfel de caz, banca aplică acestor expuneri una dintre metodele prevăzute în capitolele III-V, dacă sunt îndeplinite cerinţele relevante pentru fiecare abordare.
161. Banca Naţională a Moldovei permite băncii să utilizeze metoda modelului intern pentru calculele menţionate la punctele 158-160 numai dacă banca a demonstrat că îndeplineşte cerinţele stabilite în prezentul capitol şi dacă a verificat că sistemele de administrare a riscului de credit al contrapărţii utilizate de bancă sunt solide şi sunt implementate în mod adecvat.
162. Banca Naţională a Moldovei poate permite băncilor, pentru o perioadă limitată, să aplice metoda modelului intern în mod secvenţial pentru diferite tipuri de tranzacţii. În cursul acestei perioade de aplicare secvenţială, băncile pot utiliza metodele prevăzute în capitolul III sau în capitolul V pentru tipul de tranzacţie pentru care nu utilizează metoda modelului intern.
163. Pentru toate tranzacţiile cu instrumente financiare derivate extrabursiere şi pentru tranzacţiile cu termen lung de decontare pentru care nu a primit, în temeiul punctelor 158-160, aprobarea de a utiliza metoda modelului intern, banca utilizează metodele prevăzute în capitolul III. În cadrul unui grup, aceste metode pot fi utilizate în combinaţie în mod permanent.
164. Banca care a primit, în temeiul punctelor 158-160, aprobarea de a utiliza metoda modelului intern nu poate reveni la utilizarea metodelor prevăzute în capitolul III sau în capitolul V, cu excepţia cazului în care are aprobarea Băncii Naţionale a Moldovei de a proceda astfel. Banca Naţională a Moldovei acordă această aprobare dacă banca face dovadă că are motive întemeiate.
165. Dacă banca încetează să se conformeze cerinţelor stabilite în prezentul capitol, aceasta notifică imediat Banca Naţională a Moldovei şi îndeplineşte una din următoarele acţiuni:
165.1. prezintă Băncii Naţionale a Moldovei un plan de redresare rapidă în vederea respectării cerinţelor;
165.2. demonstrează, într-un mod pe care Banca Naţională a Moldovei îl consideră satisfăcător, că efectul neconformităţii este nesemnificativ.
 
Secţiunea a 2-a
Valoarea expunerii
166. Dacă banca a primit, în conformitate cu punctele 158-160, aprobarea de a utiliza metoda modelului intern pentru a calcula valoarea expunerii pentru toate sau numai pentru unele din tranzacţiile menţionate la punctul respectiv, aceasta trebuie să măsoare valoarea expunerii tranzacţiilor respective la nivelul setului de compensare. Modelul utilizat de bancă în acest scop trebuie:
166.1. să specifice distribuţia previzionată a modificărilor valorii de piaţă a setului de compensare, care pot fi atribuite modificărilor concomitente ale variabilelor relevante ale pieţei, precum ratele dobânzii şi cursurile de schimb;
166.2. să calculeze valoarea expunerii pentru setul de compensare la fiecare dintre datele viitoare, pe baza modificărilor concomitente ale variabilelor pieţei.
167. Pentru ca modelul să reflecte efectele constituirii marjei, modelul valorii garanţiei reale trebuie să îndeplinească cerinţele cantitative, calitative şi privind datele referitoare la metoda modelului intern, în conformitate cu prezenta secţiune, iar banca poate să includă în distribuţiile previzionate ale modificărilor valorii de piaţă a setului de compensare numai garanţiile financiare eligibile definite în Regulamentul nr.112/2018 şi la punctele 120 şi 121.
168. Cerinţa de fonduri proprii pentru riscul de credit al contrapărţii pentru expunerile la riscul de credit al contrapărţii în cazul cărora banca aplică metoda modelului intern trebuie să fie cea mai mare dintre următoarele cerinţe:
168.1. cerinţa de fonduri proprii pentru aceste expuneri, calculată pe baza expunerii pozitive aşteptate efective, utilizând datele de piaţă curente;
168.2. cerinţa de fonduri proprii pentru aceste expuneri, calculată pe baza expunerii pozitive aşteptate efective, utilizând în mod consecvent o singură calibrare la condiţii de criză (stress calibration) pentru toate expunerile la riscul de credit al contrapărţii în cazul cărora banca aplică metoda modelului intern.
169. Cu excepţia contrapărţilor identificate ca având un risc de corelare defavorabilă (Wrong-Way Risk) specific, care se încadrează în domeniul de aplicare al punctelor 224 şi 225, băncile trebuie să calculeze valoarea expunerii ca produs dintre alfa (α) şi expunerea pozitivă aşteptată efectivă, după cum urmează:
 
Valoarea expunerii = α · expunerea pozitivă aşteptată efectivă
unde:
α = 1,4, cu excepţia cazului în care Banca Naţională a Moldovei solicită o valoare α mai mare, atunci când consideră că riscurile asociate expunerii sunt mai mari decât cele anticipate în condiţiile de calibrare standard sau în situaţii de volatilitate sau instabilitate a pieţei sau permit băncilor să utilizeze estimările proprii în conformitate cu punctul 174;
Expunerea pozitivă aşteptată efectivă se calculează prin estimarea expunerii aşteptate (EEt) ca expunere medie la o dată viitoare t, media fiind determinată pe baza valorilor viitoare posibile ale factorilor de risc de piaţă relevanţi. Modelul estimează expunerea aşteptată la o serie de date viitoare t1, t2, t3 etc.
170. Expunerea aşteptată (EE) efectivă se calculează prin recurenţă după cum urmează:
 
Expunerea aşteptată efectivă EEtk = max {Expunerea aşteptată efectivă EEtk-1, EEtk}
unde:
data curentă este t0;
EEt0 efectivă este egală cu expunerea curentă.
171. Expunerea pozitivă aşteptată efectivă este expunerea aşteptată efectivă medie pe durata primului an al expunerii viitoare. Dacă toate contractele din setul de compensare ajung la scadenţă în mai puţin de un an, expunerea pozitivă aşteptată este expunerea aşteptată medie până la data la care toate contractele din setul de compensare ajung la scadenţă. Expunerea pozitivă aşteptată efectivă se calculează ca medie ponderată a expunerilor aşteptate efective:

unde ponderile
 [image: ]
permit calculul expunerii viitoare la date care nu sunt egal repartizate în timp.
172. Băncile calculează cuantificările expunerii aşteptate sau ale expunerii maxime pe baza unei distribuţii a expunerilor care ţine seama de posibilitatea ca expunerile să nu fie normal distribuite.
173. Banca poate utiliza o cuantificare a distribuţiei calculată prin metoda modelului intern, care este mai prudentă decât produsul dintre alfa şi expunerea pozitivă aşteptată efectivă, calculat în conformitate cu ecuaţia de la punctul 169 pentru fiecare contraparte.
174. Prin derogare de la punctul 169, Banca Naţională a Moldovei poate permite băncilor să utilizeze propriile estimări ale alfa, dacă:
174.1. alfa este egal cu raportul dintre capitalul intern rezultat în urma unei simulări complete, pentru toate contrapărţile, a expunerii la riscul de credit al contrapărţii (la numărător) şi capitalul intern bazat pe expunerea pozitivă aşteptată (la numitor);
174.2. la numitor, expunerea pozitivă aşteptată este utilizată ca şi când ar fi o sumă fixă rămasă de rambursat.
Atunci când se estimează în conformitate cu prezentul punct, alfa nu trebuie să fie mai mic de 1,2.
175. În scopul estimării alfa în conformitate cu punctul 174, banca trebuie să se asigure că numărătorul şi numitorul sunt calculaţi în mod coerent cu metodologia de modelare, specificaţiile parametrilor şi compoziţia portofoliului. Abordarea utilizată pentru a estima alfa trebuie să se bazeze pe abordarea băncii în ceea ce priveşte capitalul intern, să fie bine formalizată şi să fie supusă unei validări independente. În plus, banca trebuie să-şi revizuiască estimările cu privire la alfa cel puţin trimestrial şi chiar mai frecvent în cazul în care compoziţia portofoliului variază în timp. Banca trebuie, de asemenea, să evalueze riscul aferent modelului.
176. Banca trebuie să demonstreze, într-un mod pe care Banca Naţională a Moldovei îl consideră satisfăcător, că estimările sale interne cu privire la alfa reflectă, la numărător, sursele semnificative ale dependenţei distribuţiei valorilor de piaţă ale tranzacţiilor sau ale portofoliilor de tranzacţii pentru toate contrapărţile. Estimările interne cu privire la alfa trebuie să ţină seama de granularitatea portofoliilor.
177. La supravegherea utilizării estimărilor în conformitate cu punctul 174, Banca Naţională a Moldovei trebuie să ţină seama de variaţia considerabilă a estimărilor lui alfa care rezultă din potenţialele specificaţii eronate din modelele utilizate pentru numărător, în special dacă există convexitate.
178. După caz, volatilităţile şi corelările factorilor de risc de piaţă, utilizate în modelarea comună a riscului de piaţă şi a riscului de credit, trebuie să fie condiţionate de factorul de risc de credit, pentru a reflecta creşterile potenţiale ale volatilităţii sau ale corelării în cazul unui declin economic.
 
Secţiunea a 3-a
Valoarea expunerii pentru seturile de compensare
care fac obiectul unui contract în marjă
179. Dacă setul de compensare face obiectul unui contract în marjă şi al evaluării zilnice la preţul pieţei, banca calculează expunerea pozitivă aşteptată efectivă în conformitate cu prezentul punct. Dacă, la estimarea expunerii aşteptate, modelul reflectă efectele constituirii marjei, banca poate, cu aprobarea Băncii Naţionale a Moldovei, să utilizeze măsurarea prin intermediul modelului a expunerii aşteptate direct în ecuaţia de la punctul 170. Banca Naţională a Moldovei acordă o astfel de aprobare numai dacă verifică faptul că, la estimarea expunerii aşteptate, modelul reflectă în mod corect efectele constituirii marjei. Banca care nu a primit o astfel de aprobare utilizează una din următoarele măsurări ale expunerii pozitive aşteptate efective:
179.1. expunerea pozitivă aşteptată efectivă, calculată fără a lua în considerare vreo garanţie reală deţinută sau furnizată prin constituirea marjei, plus orice garanţie reală furnizată contrapărţii independent de procesul de evaluare zilnică şi de constituire a marjei sau de expunerea curentă;
179.2. expunerea pozitivă aşteptată efectivă, calculată ca creşterea potenţială a expunerii pe parcursul perioadei de risc de marjă, plus valoarea mai mare dintre:
179.2.1. expunerea curentă, inclusiv orice garanţii reale deţinute sau furnizate la momentul respectiv, altele decât garanţiile reale care fac obiectul unei cereri de marjă sau unui litigiu;
179.2.2. cea mai mare expunere netă, inclusiv garanţiile reale din cadrul contractului în marjă, care nu declanşează o cerere de marjă. Această sumă trebuie să ia în considerare toate pragurile aplicabile, sumele minime ale transferurilor, sumele independente şi marjele iniţiale, aplicabile în temeiul contractului în marjă.
180. În sensul subpunctului 179.2, băncile calculează procentul ca modificare pozitivă aşteptată a valorii de marcare la piaţă a tranzacţiilor pe parcursul perioadei de risc de marjă. Modificările valorii garanţiei reale trebuie luate în considerare prin utilizarea ajustărilor de volatilitate reglementate în conformitate cu prevederile titlului IV din Regulamentul nr.112/2018, sau a estimărilor proprii pentru ajustările de volatilitate ale metodei extinse a garanţiilor financiare, dar fără să se presupună plata vreunei garanţii reale în perioada de risc de marjă. Perioada de risc de marjă nu poate fi mai mică decât perioadele minime prevăzute la punctele 181-186.
181. În cazul tranzacţiilor supuse ajustării zilnice a marjei şi evaluării zilnice la preţul pieţei, perioada de risc de marjă utilizată pentru modelarea valorii expunerii cu contracte în marjă nu trebuie să fie mai mică de:
181.1. 5 zile lucrătoare pentru seturile de compensare care constau numai în tranzacţii de răscumpărare, în operaţiuni de dare sau luare de titluri sau mărfuri cu împrumut şi în tranzacţii de creditare în marjă;
181.2. 10 zile lucrătoare pentru toate celelalte seturi de compensare.
182. Prevederile punctului 181 fac obiectul următoarelor excepţii:
182.1. pentru toate seturile de compensare în care numărul tranzacţiilor depăşeşte 5 000 în orice moment din cursul unui trimestru, perioada de risc de marjă pentru trimestrul următor nu trebuie să fie mai mică de 20 de zile lucrătoare. Această excepţie nu se aplică expunerilor din tranzacţii ale băncilor;
182.2. pentru seturile de compensare care conţin una sau mai multe tranzacţii implicând fie garanţii reale nelichide, fie un instrument financiar derivat extrabursier care nu poate fi uşor înlocuit, perioada de risc de marjă nu trebuie să fie mai mică de 20 de zile lucrătoare.
183. Banca stabileşte faptul că garanţia reală este nelichidă sau că instrumentele financiare derivate extrabursiere nu pot fi uşor înlocuite, în contextul unor condiţii de criză a pieţei, caracterizate prin lipsa pieţelor active în mod continuu, în care o contraparte ar obţine, într-un termen de două zile sau mai scurt, mai multe cotaţii de preţ care nu ar provoca mişcări pe piaţă sau nu ar reprezenta un preţ reflectând un discount pe piaţă (în cazul garanţiei reale) sau o primă pe piaţă (în cazul unui instrument financiar derivat extrabursier).
184. Banca trebuie să stabilească dacă tranzacţiile sau titlurile pe care le deţine drept garanţii reale sunt concentrate pe o anumită contraparte şi dacă este în măsură, în cazul în care contrapartea respectivă iese de pe piaţă în mod precipitat, să înlocuiască aceste tranzacţii sau titluri.
185. Dacă banca a fost implicată în mai mult de două litigii privind cererile de marjă pentru un anumit set de compensare în ultimele două trimestre, care au durat mai mult decât perioada de risc de marjă aplicabilă în temeiul punctelor 181-184, aceasta trebuie să utilizeze, pentru următoarele două trimestre, o perioadă de risc de marjă cel puţin dublă faţă de perioada specificată la punctele 181-184 pentru setul de compensare respectiv.
186. Pentru reconstituirea marjei cu o periodicitate de N de zile, perioada de risc de marjă trebuie să fie cel puţin egală cu perioada specificată la punctele 181-184, F, plus N zile minus o zi. Respectiv:
 
Perioada de risc de marjă = F + N - 1
187. Dacă modelul intern include efectul constituirii marjei asupra modificărilor valorii de piaţă a setului de compensare, în calculele valorii expunerii pentru instrumentele financiare derivate extrabursiere şi pentru tranzacţiile de finanţare prin titluri, banca modelează garanţiile reale, altele decât numerarul în aceeaşi monedă ca şi expunerea în sine, împreună cu expunerea.
188. Dacă nu poate modela garanţiile reale împreună cu expunerea, banca nu recunoaşte, în calculele valorii expunerii pentru instrumentele financiare derivate extrabursiere, efectul garanţiilor reale, altele decât numerarul în aceeaşi monedă ca şi expunerea în sine, cu excepţia cazului în care banca utilizează ajustările de volatilitate în temeiul abordării bazate pe ajustări de volatilitate reglementate în conformitate cu prevederile Regulamentului nr.112/2018.
189. Dacă nu poate modela garanţiile reale împreună cu expunerea, banca nu recunoaşte, în calculele valorii expunerii pentru operaţiuni de finanţare prin instrumente financiare, efectul garanţiilor reale, altele decât numerarul în aceeaşi monedă ca şi expunerea în sine.
190. Banca care utilizează metoda modelului intern ignoră în modelele sale efectul reducerii valorii expunerii ca urmare a oricărei clauze a unui acord de garanţie reală, care solicită primirea garanţiei reale în cazul în care calitatea creditului contrapărţii se deteriorează.
 
Secţiunea a 4-a
Gestionarea riscului de credit al contrapărţii - politici, procese şi sisteme
191. Banca stabileşte şi menţine un cadru de gestionare a riscului de credit al contrapărţii, care constă în:
191.1. politici, procese şi sisteme care asigură identificarea, măsurarea, gestionarea, aprobarea şi raportarea internă a riscului de credit al contrapărţii;
191.2. proceduri care asigură respectarea acestor politici, procese şi sisteme.
192. Aceste politici, procese şi sisteme trebuie să fie solide din punct de vedere conceptual, implementate corect şi formalizate. Documentaţia respectivă include explicaţii cu privire la tehnicile empirice utilizate pentru a măsura riscul de credit al contrapărţii.
193. Cadrul de gestionare a riscului de credit al contrapărţii solicitat la punctele 191-192 ţine seama de riscurile de piaţă, de lichiditate, juridice şi operaţionale care sunt asociate riscului de credit al contrapărţii. În special, cadrul asigură faptul că banca respectă următoarele principii:
193.1. nu derulează tranzacţii cu o contraparte fără a evalua bonitatea acesteia;
193.2. ţine seama în mod corespunzător de riscul de credit în momentul decontării şi înaintea acestuia;
193.3. administrează aceste riscuri într-un mod cât mai cuprinzător posibil la nivelul contrapărţii, prin agregarea expunerilor la riscul de credit al contrapărţii cu alte expuneri din credite, precum şi la nivelul întregii bănci.
194. Banca care utilizează metoda modelului intern se asigură că propriul cadru de gestionare a riscului de credit al contrapărţii ţine seama, într-un mod pe care Banca Naţională a Moldovei îl consideră satisfăcător, de riscurile de lichiditate ale tuturor elementelor următoare:
194.1. potenţialele solicitări de marjă primite în contextul schimburilor de marje de variaţie sau de alte tipuri de marje, precum marja iniţială sau independentă, în condiţii de şoc negativ pe piaţă;
194.2. potenţiale solicitări primite pentru restituirea garanţiilor reale excedentare furnizate de contraparte;
194.3. solicitările rezultate dintr-o potenţială retrogradare a propriei evaluări externe a calităţii creditului.
195. Banca se asigură că natura şi durata reutilizării garanţiilor reale corespund nevoilor sale de lichiditate şi nu pun în pericol capacitatea sa de a furniza sau de a restitui rapid garanţii reale.
196. Organul de conducere a unei bănci trebuie să fie implicat activ în gestionarea riscului de credit al contrapărţii, pentru care trebuie să se asigure că sunt alocate resurse adecvate. Organul de conducere trebuie să cunoască, prin intermediul unui proces formal, limitele modelului utilizat şi ipotezele pe care se bazează acesta, precum şi impactul acestor limitări şi ipoteze asupra credibilităţii rezultatelor. Organul de conducere trebuie să aibă, de asemenea, cunoştinţă de incertitudinile pieţei şi ale aspectelor operaţionale, precum şi de modul în care acestea sunt luate în considerare de model.
197. Rapoartele zilnice cu privire la expunerile băncii la riscul de credit al contrapărţii, elaborate în conformitate cu subpunctul 202.2, trebuie să fie analizate de un nivel al conducerii cu o poziţie ierarhică şi o autoritate suficiente pentru a impune atât reduceri ale poziţiilor luate în mod individual de administratorii de credite sau de personalul care tranzacţionează, cât şi reduceri ale expunerii globale a băncii la riscul de credit al contrapărţii.
198. Cadrul de gestionare a riscului de credit al contrapărţii stabilit de bancă în conformitate cu punctele 191 şi 192 trebuie să fie utilizat în strânsă legătură cu limitele interne de creditare şi de tranzacţionare. Limitele de creditare şi de tranzacţionare trebuie să fie corelate cu modelul de măsurare a riscului al băncii într-un mod care este consecvent în timp şi corect înţeles de administratorii de credite, de personalul care tranzacţionează şi de organul de conducere. Banca trebuie să dispună de un proces formal de raportare a încălcărilor limitelor de risc către nivelul de conducere corespunzător.
199. Măsurarea de către bancă a riscului de credit al contrapărţii trebuie să includă măsurarea zilnică şi în cadrul unei zile a utilizării liniilor de credit. Banca trebuie să măsoare expunerea curentă brută şi netă de garanţii reale. La nivel de portofoliu şi de contraparte, banca trebuie să calculeze şi să monitorizeze expunerea maximă sau expunerea viitoare potenţială la un interval de încredere pe care îl alege. Banca trebuie să ţină seama de poziţiile importante sau concentrate, inclusiv pe grupuri de contrapărţi aflate în legătură, pe sector industrial şi pe piaţă.
200. Banca trebuie să stabilească şi să menţină un program de simulare de criză sistematic şi riguros. Rezultatele acestor simulări de criză trebuie analizate cu regularitate, cel puţin trimestrial, de către organul de conducere şi trebuie să se regăsească în politicile şi în limitele privind riscul de credit al contrapărţii, stabilite de organul de conducere. Dacă simulările de criză evidenţiază o anumită vulnerabilitate faţă de un ansamblu de circumstanţe dat, banca trebuie să ia măsuri prompte de administrare a acestor riscuri.
 
Secţiunea a 5-a
Structuri organizatorice de gestionare şi reexaminarea sistemului
de gestionare a riscului de credit al contrapărţii
201. Banca care utilizează metoda modelului intern înfiinţează şi menţine:
201.1. o unitate de control al riscului care se conformează punctului 202;
201.2. o unitate de administrare a garanţiilor reale care se conformează punctului 203.
202. Unitatea de control al riscului este responsabilă pentru conceperea şi implementarea sistemului său de gestionare a riscului de credit al contrapărţii, inclusiv pentru validarea iniţială şi apoi permanentă a modelului, şi îndeplineşte următoarele funcţii şi cerinţe:
202.1.este responsabilă pentru conceperea şi implementarea sistemului băncii de gestionare a riscului de credit al contrapărţii;
202.2. elaborează rapoarte zilnice cu privire la rezultatele modelului de măsurare a riscului al băncii şi analizează aceste rezultate. Această analiză include o evaluare a legăturii dintre măsurările valorilor expunerii la riscul de credit al contrapărţii şi limitele de tranzacţionare;
202.3. verifică integritatea datelor de intrare şi elaborează şi analizează rapoarte cu privire la rezultatele modelului de măsurare a riscurilor al băncii, inclusiv o evaluare a legăturii dintre măsurările expunerii la risc şi limitele de creditare şi de tranzacţionare;
202.4. este independentă de unităţile responsabile cu iniţierea, reînnoirea sau tranzacţionarea expunerilor şi nu este supusă niciunei influenţe necuvenite;
202.5. dispune de personal suficient;
202.6. raportează direct organului de conducere a băncii;
202.7. activitatea sa este integrată în procesul zilnic de gestionare a riscului de credit al băncii;
202.8. rezultatele sale fac parte integrantă din procesul de planificare, monitorizare şi control al profilului de risc de credit şi al profilului general de risc al băncii.
203. Unitatea de administrare a garanţiilor reale îndeplineşte următoarele sarcini şi funcţii:
203.1. calculează şi efectuează cererile de marjă, administrează litigiile privind cererile de marjă şi raportează zilnic, cu exactitate, nivelurile sumelor independente, ale marjelor iniţiale şi ale marjelor de variaţie;
203.2. verifică integritatea datelor utilizate pentru a efectua cererile de marjă şi asigură faptul că acestea sunt coerente şi reconciliate cu regularitate cu toate sursele relevante de date din cadrul băncii;
203.3. urmăreşte gradul de reutilizare a garanţiilor reale şi orice modificare a drepturilor băncii asupra garanţiilor reale pe care le furnizează, sau legate de acestea;
203.4. raportează nivelului de conducere corespunzător tipurile de active date în garanţie care sunt reutilizate şi condiţiile acestei reutilizări, inclusiv instrumentul, calitatea creditului şi scadenţa;
203.5. urmăreşte concentrarea tipurilor de active acceptate în garanţie de banca;
203.6. raportează organului de conducere informaţii privind gestionarea garanţiilor reale cu regularitate, cel puţin trimestrial, inclusiv informaţii cu privire la tipul de garanţii reale primite sau furnizate şi la amploarea, vechimea şi cauza litigiilor privind cererile de marjă. Această raportare internă reflectă, de asemenea, tendinţele indicatorilor numerici respectivi.
204. Organul de conducere trebuie să aloce suficiente resurse unităţii de gestionare a garanţiilor reale, prevăzută la subpunctul 201.2, pentru a se asigura că sistemele acesteia ating un nivel adecvat de performanţă operaţională, măsurat prin promptitudinea şi acurateţea cererilor de marjă ale băncii şi prin promptitudinea răspunsului băncii la cererile de marjă ale contrapărţilor sale. Organul de conducere trebuie să se asigure că unitatea dispune de personal adecvat pentru a procesa rapid cererile şi litigiile, chiar în condiţii de criză gravă a pieţei, şi pentru a permite băncii să îşi limiteze numărul de litigii importante, cauzate de volumul de tranzacţii.
205. Banca trebuie să efectueze cu regularitate o reexaminare independentă a sistemului său de gestionare a riscului de credit al contrapărţii, prin intermediul procesului său de audit intern. Această reexaminare trebuie să includă atât activităţile unităţii de control al riscului, cât şi pe cele ale unităţii de gestionare a garanţiilor reale, solicitate la punctele 201-204, şi trebuie să vizeze, în special, cel puţin:
205.1. caracterul adecvat al formalizării sistemului şi procesului de gestionare a riscului de credit al contrapărţii solicitat la punctele 191-200;
205.2. organizarea unităţii de control al riscului de credit al contrapărţii solicitată la subpunctul 201.1;
205.3. organizarea unităţii de gestionare a garanţiilor reale solicitată la subpunctul 201.2;
205.4. integrarea măsurărilor riscului de credit al contrapărţii în gestionarea zilnică a riscurilor;
205.5. procesul de aprobare a modelelor de evaluare a riscului (risk pricing models) şi a sistemelor de evaluare utilizate de personalul din unităţile responsabile cu iniţierea tranzacţiilor (front-office) şi din unităţile responsabile cu înregistrarea şi monitorizarea tranzacţiilor iniţiate (back-office);
205.6. validarea oricărei modificări semnificative a procesului de măsurare a riscului de credit al contrapărţii;
205.7. sfera de cuprindere a riscului de credit al contrapărţii, reflectată de modelul de măsurare a riscului;
205.8. integritatea sistemului de informare al conducerii;
205.9. acurateţea şi exhaustivitatea datelor privind riscul de credit al contrapărţii;
205.10. reflectarea exactă a condiţiilor juridice ale acordurilor de garanţie reală şi ale acordurilor de compensare în măsurările valorii expunerii;
205.11. verificarea coerenţei, caracterului actual şi credibilităţii surselor de date utilizate în derularea modelelor, inclusiv a independenţei acestor surse de date;
205.12. acurateţea şi caracterul adecvat al ipotezelor privind volatilitatea şi corelarea;
205.13. acurateţea calculelor privind evaluarea şi transformarea riscului;
205.14. verificarea acurateţei modelului prin teste ex-post (back-testing) frecvente, prevăzute la subpunctele 238.1 - 238.4;
205.15. respectarea de către unitatea de control al riscului de credit al contrapărţii şi de către unitatea de gestionare a garanţiilor reale a cerinţelor reglementare relevante.
 
Secţiunea a 6-a
Testul de utilizare
206. Băncile trebuie să se asigure că distribuţia expunerilor generată de modelul utilizat pentru a calcula expunerea pozitivă aşteptată efectivă este integrată în procesul zilnic de gestionare a riscului de credit al contrapărţii şi că rezultatele modelului sunt luate în considerare în procesul de aprobare a creditelor, de gestionare a riscului de credit al contrapărţii, de alocare a capitalului intern şi în cadrul de administrare.
207. Banca trebuie să demonstreze în mod satisfăcător Băncii Naţionale a Moldovei că a utilizat, timp de cel puţin un an înainte de a primi, în conformitate cu punctele 158-165, aprobarea Băncii Naţionale a Moldovei de a utiliza metoda modelului intern, un model pentru a calcula distribuţia expunerilor pe care se bazează calculul expunerii pozitive aşteptate, care îndeplineşte, în linii mari, cerinţele prevăzute în această secţiune.
208. Modelul utilizat pentru a genera o distribuţie a expunerilor la riscul de credit al contrapărţii trebuie să facă parte integrantă din cadrul de gestionare a riscului de credit al contrapărţii solicitat la punctele 191-200. Acest cadru trebuie să includă măsurarea utilizării liniilor de credit, prin agregarea expunerilor la riscul de credit al contrapărţii cu alte expuneri din credite şi alocarea capitalului intern.
209. Pe lângă expunerea pozitivă aşteptată, banca trebuie să măsoare şi să administreze expunerile curente. După caz, banca trebuie să măsoare expunerea curentă brută şi netă de garanţii reale. Se consideră că testul de utilizare a fost efectuat dacă banca utilizează alte măsurări ale riscului de credit al contrapărţii, precum expunerea maximă, bazate pe distribuţia expunerilor generată de modelul cu care se calculează expunerea pozitivă aşteptată.
210. Banca trebuie să dispună de sisteme care pot estima zilnic expunerea aşteptată, dacă este necesar, cu excepţia cazului în care demonstrează în mod satisfăcător Banca Naţională a Moldovei că expunerile sale la riscul de credit al contrapărţii justifică o frecvenţă a calculului mai mică. Banca trebuie să estimeze expunerea aşteptată pentru un profil temporal de orizonturi de previzionare, care reflectă în mod adecvat structura temporală a fluxurilor de numerar viitoare şi scadenţa contractelor, în mod corespunzător importanţei şi compoziţiei expunerilor.
211. Expunerea se măsoară, se monitorizează şi se verifică pe durata tuturor contractelor din setul de compensare şi nu doar pe un orizont de un an. Banca trebuie să dispună de proceduri pentru identificarea şi controlul riscurilor asociate contrapărţilor, dacă expunerea depăşeşte orizontul de un an. Creşterea previzionată a expunerii trebuie să fie o dată de intrare pentru modelul privind capitalul intern al băncii.
 
Secţiunea a 7-a
Simularea de criză
212. Banca trebuie să dispună de un amplu program de simulări de criză pentru riscul de credit al contrapărţii, care să fie utilizat şi la evaluarea cerinţelor de fonduri proprii pentru riscul de credit al contrapărţii şi să respecte cerinţele stabilite la punctele 213-221.
213. Simularea de criză identifică evenimentele posibile sau modificările viitoare ale condiţiilor economice, care ar putea avea efecte nefavorabile asupra expunerilor din credite ale unei bănci, şi evaluează capacitatea acesteia de a face faţă modificărilor respective.
214. Rezultatele obţinute în urma simulărilor de criză din cadrul programului trebuie comparate cu limitele de risc şi trebuie considerate de bancă drept parte din procesul prevăzut conform prevederilor Regulamentului privind cadrul de administrare a activităţii băncilor, aprobat prin Hotărârea Comitetului executiv al Băncii Naţionale a Moldovei nr.322/2018.
215. Programul trebuie să cuprindă integral tranzacţiile şi expunerile agregate pentru toate formele de risc de credit al contrapărţii la nivelul unor contrapărţi specifice, într-o perioadă suficientă pentru a efectua simulări de criză periodice.
216. Programul trebuie să prevadă pentru expuneri simulări de criză cel puţin lunare, referitoare la factorii de risc de piaţă principali, cum ar fi ratele dobânzii, cursurile de schimb, titlurile de capital, marjele de credit şi preţurile mărfurilor, pentru toate contrapărţile băncii, pentru a identifica concentrările prea mari de riscuri direcţionale specifice şi a permite reducerea acestora de către bancă, dacă este necesar. Simularea de criză pentru expuneri, incluzând riscurile unifactoriale, multifactoriale şi riscurile nedirecţionale semnificative, precum şi simularea de criză concomitentă pentru expuneri şi bonitate trebuie efectuate, în ceea ce priveşte riscul de credit al contrapărţii, la nivelul unei contrapărţi, al unui grup de contrapărţi şi, în mod agregat, la nivelul băncii.
217. Programul trebuie să aplice cel puţin trimestrial scenarii de simulare de criză multifactorială şi să evalueze riscurile nedirecţionale semnificative, inclusiv expunerea la curba de randament şi riscul de bază. Simulările de criză multifactoriale trebuie să abordeze cel puţin următoarele scenarii în care:
217.1. au avut loc evenimente economice sau de piaţă severe;
217.2. lichiditatea globală pe piaţă a scăzut în mod semnificativ;
217.3. un mare intermediar financiar lichidează poziţii.
218. Severitatea şocurilor asupra factorilor de risc-suport trebuie să corespundă scopului simulării de criză. La evaluarea solvabilităţii în condiţii de criză, şocurile asupra factorilor de risc-suport trebuie să fie suficient de severe pentru a surprinde contexte de piaţă extreme, înregistrate în trecut, şi condiţii de piaţă extreme, dar plauzibile. Simulările de criză trebuie să evalueze impactul acestor şocuri asupra fondurilor proprii, asupra cerinţelor de fonduri proprii şi asupra câştigurilor. În scopul monitorizării zilnice a portofoliului, al acoperirii zilnice a riscurilor şi al administrării zilnice a concentrărilor, programul de simulare de criză trebuie să cuprindă şi scenarii mai puţin severe, dar cu probabilitate mai mare.
219. Programul trebuie să includă, după caz, simulări de criză în sens invers (reverse stress tests) pentru a identifica scenarii extreme, dar plauzibile, care ar putea avea efecte adverse semnificative. Simulările de criză în sens invers trebuie să ţină cont de impactul neliniarităţii semnificative din portofoliu.
220. Rezultatele simulărilor de criză efectuate în cadrul programului trebuie raportate organului de conducere cu regularitate, cel puţin trimestrial. Rapoartele şi analiza rezultatelor trebuie să acopere cel mai mare impact din portofoliu la nivel de contraparte, concentrările semnificative din segmentele portofoliului (în cadrul aceluiaşi sector industrial sau al aceleiaşi regiuni) şi tendinţele specifice relevante la nivel de portofoliu şi de contraparte.
221. Organului de conducere trebuie să-şi asume rolul principal în integrarea simulărilor de criză în cadrul de gestionare a riscurilor şi în cultura riscului a băncii şi să se asigure că rezultatele sunt semnificative şi sunt utilizate pentru a administra riscul de credit al contrapărţii. Rezultatele simulărilor de criză pentru expunerile semnificative trebuie evaluate în raport cu orientările care indică apetitul pentru risc al băncii şi trebuie prezentate organului de conducere pentru dezbatere şi luare de măsuri atunci când sunt identificate riscuri excesive sau concentrate.
 
Secţiunea a 8-a
Riscul de corelare defavorabilă (Wrong-Way Risk)
222. Banca trebuie să acorde atenţia cuvenită expunerilor care conduc la un nivel semnificativ al riscului specific şi al celui general de corelare defavorabilă.
223. Pentru a identifica riscul general de corelare defavorabilă, banca trebuie să conceapă simulări de criză şi să analizeze scenarii pentru factorii de risc care sunt corelaţi în mod defavorabil cu bonitatea contrapărţii. Aceste simulări vizează posibilitatea producerii unor şocuri severe atunci când legăturile dintre factorii de risc se schimbă. Banca trebuie să monitorizeze riscul general de corelare defavorabilă pe produs, pe regiune, pe sector industrial sau pe alte categorii relevante pentru activitatea sa.
224. Banca trebuie să dispună de proceduri de identificare, monitorizare şi control al cazurilor de risc specific de corelare defavorabilă pentru fiecare entitate juridică, începând de la iniţierea tranzacţiei şi continuând pe toată durata acesteia.
225. Băncile calculează cerinţele de fonduri proprii pentru riscul de credit al contrapărţii legate de tranzacţiile în cazul cărora a fost identificat un risc specific de corelare defavorabilă şi atunci când există o legătură juridică între contraparte şi emitentul instrumentului suport al instrumentului financiar derivat extrabursier sau al tranzacţiilor menţionate la subpunctele 91.2 - 91.5, în conformitate cu următoarele principii:
225.1. instrumentele care prezintă un risc specific de corelare defavorabilă nu se includ în acelaşi set de compensare cu alte tranzacţii cu contrapartea şi se tratează ca fiind, fiecare, un set de compensare separat;
225.2. în orice astfel de set de compensare separat, valoarea expunerii pentru instrumentele de tip credit default swap având la bază o singură semnătură este egală cu întreaga pierdere aşteptată pentru restul valorii juste a instrumentelor-suport, în ipoteza că emitentul acestora este în lichidare;
225.3. pierderea în caz de nerambursare pentru banca care utilizează abordarea bazată pe metodele modelului intern este de 100 % pentru astfel de tranzacţii swap;
225.4. pentru banca care utilizează abordarea prevăzută la Regulamentul nr.111/2018, ponderea de risc aplicabilă este cea a unei tranzacţii negarantate;
225.5. pentru toate celelalte tranzacţii având la bază o singură semnătură din orice astfel de set de compensare separat, calculul valorii expunerii este efectuat ţinând seama de ipoteza unei intrări subite în stare de nerambursare (jump-to-default) a obligaţiilor-suport respective în cazul în care există o legătură de natură juridică între emitent şi contraparte. Pentru tranzacţiile care au la bază un grup de semnături sau un indice, se aplică intrarea subită în stare de nerambursare (jump-to-default) a obligaţiilor-suport respective, dacă sunt semnificative, în cazul în care există o legătură de natură juridică între emitent şi contraparte;
225.6. în măsura în care se utilizează calcule ale riscului de piaţă efectuate pentru determinarea cerinţelor de fonduri proprii pentru riscul de nerambursare, astfel cum se prevede în Regulamentul nr.114/2018, sau pentru riscul de nerambursare utilizând un model intern pentru riscul de nerambursare, astfel cum se prevede în Regulamentul nr.114/2018, care conţin deja o ipoteză privind pierderea în caz de nerambursare (LGD), LGD din formula utilizată este de 100 %.
226. Băncile trebuie să prezinte organului de conducere rapoarte periodice privind atât riscul specific, cât şi riscul general de corelare defavorabilă şi măsurile luate pentru administrarea acestor riscuri.
 
Secţiunea a 9-a
Integritatea procesului de modelare
227. Banca asigură integritatea procesului de modelare prevăzute la punctele 166-177, adoptând cel puţin următoarele măsuri:
227.1. modelul reflectă condiţiile şi specificaţiile tranzacţiilor în mod prompt, complet şi prudent;
227.2. aceste condiţii includ cel puţin cuantumurile noţionale, scadenţa şi activele de referinţă ale contractelor, contractele în marjă şi acordurile de compensare;
227.3. aceste condiţii şi specificaţii se păstrează într-o bază de date care face obiectul unui audit formal şi periodic;
227.4. procesul de recunoaştere a acordurilor de compensare prevede că personalul juridic trebuie să verifice caracterul executoriu din punct de vedere juridic al compensării în cadrul acordurilor respective;
227.5. verificarea solicitată la subpunctul 227.4 este introdusă de către o unitate independentă în baza de date menţionată la subpunctul 227.3;
227.6. transmiterea datelor privind condiţiile şi specificaţiile tranzacţiilor în vederea integrării în modelul de calcul al expunerii pozitive aşteptate face obiectul auditului intern;
227.7. există procese de reconciliere formală între model şi sistemele de date-sursă pentru a verifica permanent dacă, la calculul expunerii pozitive aşteptate, condiţiile şi specificaţiile tranzacţiilor sunt luate în considerare în mod corect sau, cel puţin, prudent.
228. Pentru a determina expunerile curente se utilizează date de piaţă curente. Banca poate calibra modelul său de calcul al expunerii pozitive aşteptate, utilizând fie date de piaţă istorice, fie date de piaţă implicite pentru a stabili parametrii proceselor stocastice-suport, cum ar fi deriva (drift), volatilitatea şi corelarea. Dacă banca utilizează date istorice, acestea trebuie să acopere cel puţin trei ani. Datele trebuie actualizate cel puţin trimestrial sau mai frecvent dacă acest lucru este necesar pentru a reflecta condiţiile pieţei.
229. Pentru a calcula expunerea pozitivă aşteptată efectivă utilizând o calibrare la condiţii de criză, banca trebuie să calibreze expunerea pozitivă aşteptată efectivă, utilizând fie date pe trei ani, care includ o perioadă de criză a marjelor de credit ale contrapărţilor sale, fie date de piaţă implicite dintr-o astfel de perioadă de criză.
În acest scop, banca trebuie să aplice cerinţele de la punctele 230 - 232.
230. Banca trebuie să demonstreze cel puţin o dată pe trimestru, într-un mod pe care Banca Naţională a Moldovei îl consideră satisfăcător, că perioada de criză utilizată pentru calculul prevăzut de prezentul punct coincide, pentru un eşantion reprezentativ al contrapărţilor sale ale căror marje de credit sunt tranzacţionate, cu o perioadă de creştere a marjelor pentru instrumentele de tip credit default swap sau pentru alte credite (precum împrumuturi sau obligaţiuni corporative). În situaţiile în care nu dispune de date adecvate privind marjele de credit ale unei contrapărţi, banca asociază contrapărţii respective date specifice privind marjele de credit, bazate pe regiune, pe rating intern şi pe tipuri de activitate.
231. Modelul de calcul al expunerii pozitive aşteptate pentru toate contrapărţile trebuie să utilizeze date, fie istorice, fie implicite, care să includă date din perioada de criză a creditelor, într-un mod care corespunde metodei utilizate pentru calibrarea modelului respectiv cu date curente.
232. Pentru a evalua eficacitatea calibrării expunerii pozitive aşteptate efective la condiţii de criză, banca trebuie să creeze mai multe portofolii de referinţă, vulnerabile la principalii factori de risc la care este expusă. Expunerea faţă de aceste portofolii de referinţă se calculează utilizând:
232.1. o metodologie corespunzătoare crizei, bazată pe valorile de piaţă curente şi pe parametrii modelului calibraţi la condiţii de criză a pieţei, şi
232.2. expunerea generată în cursul perioadei de criză, dar aplicând metoda prevăzută în prezenta secţiune (valoarea de piaţă de la sfârşitul perioadei de criză, volatilităţi şi corelări pe o perioadă de criză de 3 ani).
233. Banca trebuie să-şi ajusteze calibrarea la condiţii de criză, dacă expunerile acestor portofolii de referinţă se abat substanţial unele faţă de altele.
234. Banca trebuie să supună modelul unui proces de validare, care este clar articulat în politicile şi procedurile sale. Această validare trebuie:
234.1. să specifice tipul de testare necesar pentru a asigura integritatea modelului şi pentru a identifica condiţiile în care ipotezele care stau la baza modelului sunt inadecvate şi pot conduce, prin urmare, la o subestimare a expunerii pozitive aşteptate;
234.2. să includă o reexaminare a exhaustivităţii modelului.
235. Banca trebuie să monitorizeze riscurile relevante şi să dispună de procese de ajustare a propriilor estimări ale expunerii pozitive aşteptate efective, atunci când aceste riscuri devin semnificative. Pentru a se conforma prezentului punct, banca trebuie:
235.1. să-şi identifice şi să-şi administreze expunerile la riscul specific de corelare defavorabilă specificat la punctul 3 şi expunerile la riscul general de corelare defavorabilă specificat la punctul 3;
235.2. pentru expunerile care prezintă un profil de risc în creştere după un an, să compare cu regularitate estimarea unei măsurări relevante a expunerii pe durata unui an, cu aceeaşi măsurare a expunerii pe întreaga durată a expunerii;
235.3. pentru expunerile cu o scadenţă reziduală mai mică de un an, să compare cu regularitate costul de înlocuire (expunerea curentă) cu profilul expunerii realizate şi să stocheze datele care permit o astfel de comparaţie.
236. Banca trebuie să dispună de proceduri interne pentru a verifica dacă, înainte de includerea unei tranzacţii într-un set de compensare, aceasta este acoperită de un contract de compensare executoriu din punct de vedere juridic care îndeplineşte cerinţele stabilite în capitolul VI.
237. Banca care utilizează garanţii reale pentru a diminua riscul de credit al contrapărţii trebuie să dispună de proceduri interne pentru a verifica dacă, înainte de recunoaşterea efectului garanţiilor reale în calculele sale, garanţiile reale respectă cerinţele de securitate juridică stabilite în Regulamentul nr.112/2018.
 
Secţiunea a 10-a
Cerinţe privind sistemul de gestionare a riscului
238. Banca respectă următoarele cerinţe:
238.1. desfăşoară un program periodic de testare ex-post, comparând măsurările riscului generate de model cu măsurările riscului realizate şi modificările ipotetice bazate pe poziţiile statice cu măsurările realizate;
238.2. efectuează o validare iniţială şi o reexaminare periodică a modelului său de calcul al expunerii la riscul de credit al contrapărţii, precum şi a măsurărilor riscului generate de aceasta. Validarea şi reexaminarea sunt independente de dezvoltarea modelului;
238.3. organul de conducere trebuie să fie implicate în procesul de control al riscului şi să se asigure că sunt alocate resurse adecvate pentru controlul riscului de credit şi al riscului de credit al contrapărţii. În acest sens, rapoartele zilnice elaborate de unitatea independentă de control al riscului, înfiinţată în conformitate cu subpunctul 201.1, trebuie să fie analizate de un nivel al conducerii cu o poziţie ierarhică şi o autoritate suficiente pentru a impune atât reduceri ale poziţiilor luate în mod individual de personalul care tranzacţionează, cât şi reduceri ale expunerii globale la risc a băncii;
238.4. modelul intern de măsurare a riscului trebuie să fie integrat în procesul zilnic de gestionare a riscurilor al băncii;
238.5. sistemul de măsurare a riscului trebuie să fie utilizat în strânsă legătură cu limitele interne de tranzacţionare şi ale expunerii. În acest sens, limitele expunerii trebuie să fie corelate cu modelul de măsurare a riscului al băncii într-un mod care este consecvent în timp şi corect înţeles de personalul care tranzacţionează, de administratorii de credite şi de organul de conducere;
238.6. banca trebuie să se asigure că sistemul său de gestionare a riscurilor este bine formalizat. În special, aceasta trebuie să dispună de un set formalizat de politici, controale şi proceduri interne privind funcţionarea sistemului de măsurare a riscului, precum şi de măsuri de asigurare a respectării acestor politici;
238.7. în cadrul procesului de audit intern al băncii trebuie efectuată cu regularitate o reexaminare independentă a sistemului de măsurare a riscului. Această reexaminare include atât activitatea unităţilor care derulează tranzacţii, cât şi pe cea a unităţii independente de control al riscului. La intervale regulate (cel puţin o dată pe an), trebuie să aibă loc o reexaminare a procesului global de gestionare a riscurilor, care să vizeze, în mod specific, cel puţin toate elementele menţionate la punctul 205;
238.8. validarea permanentă a modelelor de calcul al riscului de credit al contrapărţii, inclusiv testarea ex-post, trebuie reexaminată periodic de organul de conducere pentru a decide măsurile care urmează să fie luate pentru a remedia deficienţele modelelor.
239. Banca Naţională a Moldovei ţine cont de măsura în care banca îndeplineşte cerinţele de la punctul 238, atunci când stabilesc nivelul lui alfa, prevăzut la punctul 169. Numai băncile care respectă pe deplin aceste cerinţe sunt eligibile pentru aplicarea factorului de multiplicare minim.
240. Banca trebuie să formalizeze procesul de validare iniţială şi apoi permanentă a modelului său de calcul a expunerii la riscul de credit al contrapărţii şi calculul măsurărilor riscului generate de modele la un nivel de detaliere care permite unei părţi terţe să recreeze analiza şi, respectiv, măsurările riscului. Documentaţia respectivă stabileşte frecvenţa cu care se efectuează analiza testării ex-post şi orice validări permanente, modul în care se efectuează validarea în ceea ce priveşte fluxurile de date şi portofoliile, precum şi analizele care sunt utilizate.
241. Banca trebuie să definească criteriile conform cărora evaluează modelele sale de calcul al expunerii la riscul de credit al contrapărţii şi modelele care generează date de intrare pentru calculul expunerii şi să dispună de o politică scrisă care descrie procesul prin care funcţionarea inacceptabilă a modelului urmează să fie identificată şi remediată.
242. Banca trebuie să definească modul în care sunt construite portofoliile reprezentative ale contrapărţilor în scopul validării unui model de calcul al expunerii la riscul de credit al contrapărţii şi a măsurărilor riscului efectuate de acesta.
243. Pentru validarea modelelor de calcul al expunerii la riscul de credit al contrapărţii şi a măsurărilor riscului efectuate de acestea care produc distribuţiile previzionate se iau în considerare mai multe statistici ale distribuţiei previzionate.
 
Secţiunea a 11-a
Cerinţe de validare
244. Ca parte a validării iniţiale şi apoi permanente a modelului său de calcul al expunerii la riscul de credit al contrapărţii şi a măsurărilor riscului efectuate de acesta, banca se asigură că sunt îndeplinite următoarele cerinţe:
244.1. înainte de primirea aprobării din partea Băncii Naţionale a Moldovei în conformitate cu punctele 158-160, banca efectuează o testare ex-post utilizând date istorice privind variaţiile factorilor de risc de piaţă. Testarea ex-post ia în considerare, pentru o gamă de diverse date de iniţializare, o serie de orizonturi de previzionare distincte care se întind pe cel puţin un an şi acoperă o gamă largă de condiţii de piaţă;
244.2. banca care utilizează abordarea prevăzută la subpunctul 179.2. îşi validează periodic modelul pentru a verifica dacă expunerile curente realizate corespund previziunilor pentru toate perioadele de marjă din cadrul unui an. Dacă unele tranzacţii din setul de compensare au o scadenţă mai mică de un an şi dacă setul de compensare fără aceste tranzacţii are o sensibilitate mai mare la factorii de risc, validarea ţine seama de acest aspect;
244.3. banca testează ex-post performanţa modelului său de calcul al expunerii la riscul de credit al contrapărţii şi măsurările relevante ale riscului efectuate de acesta, precum şi previziunile factorilor de risc de piaţă. Pentru tranzacţiile acoperite cu garanţii reale, orizonturile de previzionare luate în considerare le includ pe cele care reflectă perioadele de risc de marjă tipice aplicate tranzacţiilor acoperite cu garanţii reale sau cu contracte în marjă;
244.4. dacă validarea modelului indică faptul că expunerea pozitivă aşteptată efectivă este subestimată, banca ia măsurile necesare pentru a remedia lipsa de acurateţe a modelului;
244.5. banca testează modelele de evaluare (pricing models) utilizate pentru a calcula expunerea la riscul de credit al contrapărţii pentru un anumit scenariu al şocurilor viitoare asupra factorilor de risc de piaţă, ca parte a procesului de validare iniţială şi apoi permanentă a modelului. Modelele de evaluare a opţiunilor ţin seama de neliniaritatea valorii opţiunii în ceea ce priveşte factorii de risc de piaţă;
244.6. modelul de calcul al expunerii la riscul de credit al contrapărţii cuprinde informaţiile specifice cu privire la tranzacţii, care sunt necesare pentru a putea agrega expunerile la nivelul setului de compensare. Banca verifică dacă în cadrul modelului tranzacţiile sunt atribuite setului de compensare adecvat;
244.7. modelul de calcul al expunerii la riscul de credit al contrapărţii cuprinde informaţii specifice cu privire la tranzacţii, pentru a reflecta efectele contractelor în marjă. Modelul ţine seama atât de cuantumul curent al marjei, cât şi de marja care ar putea fi transferată în viitor între contrapărţi. Un astfel de model ţine seama de natura contractelor în marjă, care pot fi unilaterale sau bilaterale, de frecvenţa cererilor de marjă, de perioada de risc de marjă, de pragul minim al expunerii din afara marjei pe care banca este dispusă să îl accepte şi de suma minimă de transfer. Modelul respectiv fie estimează variaţia marcată la piaţă a valorii garanţiilor reale furnizate, fie aplică normele prevăzute în Regulamentul nr.112/2018;
244.8. procesul de validare a modelului include testarea ex-post statică, bazată pe date istorice, a portofoliilor reprezentative ale contrapărţilor. Banca efectuează o astfel de testare ex-post pe un număr de portofolii reprezentative ale contrapărţilor, reale sau ipotetice, la intervale de timp regulate. Aceste portofolii reprezentative se aleg în funcţie de sensibilitatea la factori de risc semnificativi şi la combinaţii de factori de risc la care este expusă banca;
244.9. banca desfăşoară testări ex-post care sunt concepute pentru a testa ipotezele-cheie ale modelului de calcul al expunerii la riscul de credit al contrapărţii şi măsurările relevante ale riscului, inclusiv relaţia surprinsă prin intermediul modelului între tendinţele aceluiaşi factor de risc şi relaţiile surprinse prin intermediul modelului între factorii de risc;
244.10. performanţa modelelor de calcul al expunerii la riscul de credit al contrapărţii şi a măsurărilor riscului efectuate de acestea fac obiectul unei practici de testare ex-post adecvate. Programul de testare ex-post poate identifica performanţele slabe ale măsurărilor riscului efectuate de un modelul de calcul al expunerii pozitive aşteptate;
244.11. banca validează modelele de calcul al expunerii la riscul de credit al contrapărţii şi toate măsurările riscului pentru orizonturi de timp proporţionale cu scadenţa tranzacţiilor pentru care expunerea este calculată utilizând metoda modelului intern în conformitate cu punctele 158-165;
244.12. banca testează cu regularitate modelele de evaluare (pricing models) utilizate pentru a calcula expunerea faţă de contraparte, în raport cu valori de referinţă independente adecvate, ca parte a procesului permanent de validare a modelului;
244.13. validarea permanentă a modelului băncii de calcul al expunerii la riscul de credit al contrapărţii şi a măsurărilor relevante ale riscului include o evaluare a caracterului adecvat al performanţelor recente;
244.14. frecvenţa cu care sunt actualizaţi parametrii unui model de calcul al expunerii la riscul de credit al contrapărţii este evaluată de bancă ca parte a procesului de validare iniţială şi apoi permanentă;
244.15. validarea iniţială şi apoi permanentă a modelelor de calcul al expunerii la riscul de credit al contrapărţii verifică dacă sunt sau nu adecvate calculele expunerii la nivel de contraparte şi de set de compensare.
245. Cu aprobarea prealabilă a Băncii Naţionale a Moldovei, o măsură mai prudentă decât indicatorul cantitativ folosit pentru a calcula valoarea expunerii reglementate pentru fiecare contraparte poate fi utilizată în locul produsului dintre alfa şi expunerea pozitivă aşteptată efectivă. Gradul de prudenţă relativă va fi evaluat la acordarea aprobării iniţiale de către Banca Naţională a Moldovei şi cu ocazia evaluării periodice efectuate de Banca Naţională a Moldovei a modelelor de calcul al expunerii pozitive aşteptate. Banca validează cu regularitate gradul de prudenţă. Evaluarea permanentă a performanţei modelului trebuie să acopere toate contrapărţile pentru care acesta este utilizat.
246. Dacă testarea ex-post indică faptul că un model nu este suficient de exact, Banca Naţională a Moldovei revocă aprobarea de utilizare a acestuia sau impun măsuri adecvate pentru a se asigura că modelul este îmbunătăţit cu promptitudine.”;
 
1.17. cuvântul “Anexa” se substituie cu textul “Anexa nr.1”, iar punctul 3 din anexă se completează cu textul “şi IX”;
1.18. se completează cu anexa nr.2 şi nr.3 cu următorul cuprins:
 
“Anexa nr.2
la Regulamentul cu privire la tratamentul
riscului de credit al contrapărţii pentru bănci
 
STANDARDELE TEHNICE DE REGLEMENTARE
care specifică metoda de identificare a tranzacţiilor cu instrumente financiare derivate cu unul sau
mai mulţi determinanţi de risc semnificativi în sensul punctului 581, formula pentru a calcula delta
reglementat al opţiunilor call şi put încadrate în categoria de risc de rată a dobânzii şi metoda
pentru a stabili dacă o tranzacţie este o poziţie lungă sau scurtă pe determinantul de risc
principal sau pe cel mai semnificativ determinant de risc într-o anumită categorie
de risc în sensul punctului 711 în cadrul abordării standardizate
pentru riscul de credit al contrapărţii
 
Capitolul I
METODA DE IDENTIFICARE A TRANZACŢIILOR CU UN SINGUR DETERMINANT DE
RISC SEMNIFICATIV, A TRANZACŢIILOR CU MAI MULT DE UN DETERMINANT
DE RISC SEMNIFICATIV ŞI DE IDENTIFICARE A CELUI MAI SEMNIFICATIV
DINTRE RESPECTIVII DETERMINANŢI DE RISC
 
Secţiunea 1
Metoda de identificare a determinanţilor de risc ai unei
tranzacţii cu instrumente financiare derivate
1. În vederea identificării tranzacţiilor cu un singur determinant de risc semnificativ şi a tranzacţiilor cu mai mult de un determinant de risc semnificativ, băncile trebuie să identifice, la iniţierea fiecărei tranzacţii, toţi determinanţii de risc ai tranzacţiei, prin identificarea determinanţilor de risc de care depind fluxurile de trezorerie ale tranzacţiei respective, ţinând cont cel puţin de determinanţii de risc menţionaţi în Regulamentul nr.114/2018. Determinanţii de risc identificaţi de bănci sunt determinanţii de risc ai tranzacţiei.
2. Băncile nu trebuie să considere determinanţii de risc ai ratei dobânzii utilizaţi pentru actualizarea fluxurilor de trezorerie ale tranzacţiei ca fiind determinanţii de risc ai tranzacţiei.
 
Secţiunea a 2-a
Metoda de identificare a tranzacţiilor cu un singur determinant de risc semnificativ
3. După identificarea tuturor determinanţilor de risc ai unei tranzacţii în conformitate cu punctele 2 şi 3, băncile trebuie să identifice, la iniţierea fiecărei tranzacţii, tranzacţiile care au un singur determinant de risc semnificativ, aplicând următorii paşi:
3.1. în cazul în care fluxurile de trezorerie ale tranzacţiei depind exclusiv de un singur determinant de risc care aparţine uneia dintre categoriile de risc menţionate la punctul 55 din prezentul regulament, băncile identifică respectivul determinant de risc ca fiind singurul determinant de risc semnificativ al tranzacţiei respective;
3.2. în cazul în care fluxurile de trezorerie ale tranzacţiei depind de mai mult de un determinant de risc, iar băncile au identificat doar un singur determinant de risc al tranzacţiei respective ca fiind semnificativ, fie prin metoda prevăzută la punctul 8, fie prin metoda prevăzută la punctul 9 din prezenta anexă, băncile identifică respectivul determinant de risc ca fiind singurul determinant de risc semnificativ al tranzacţiei respective.
4. Prin derogare de la punctul 3, pentru swapurile încrucişate pe rata dobânzii menţionate la punctul 2 litera a) din anexa nr.1 la Regulamentul nr.114/2018, băncile pot identifica determinantul de risc valutar ca fiind singurul determinant de risc semnificativ al tranzacţiei respective.
 
Secţiunea a 3-a
Metoda de identificare a tranzacţiilor cu mai mult de un determinant de risc semnificativ
5. În sensul punctul 57 din prezentul regulament, băncile identifică toate tranzacţiile, altele decât cele menţionate la punctele 3 şi 4, ca fiind tranzacţii cu mai mult de un determinant de risc semnificativ.
 
Secţiunea a 4-a
Metoda de identificare a determinanţilor de risc semnificativi şi a celui
mai semnificativ dintre determinanţii de risc respectivi
6. După identificarea tuturor determinanţilor de risc ai unei tranzacţii în conformitate cu punctele 1 şi 2 şi în cazul în care fluxurile de trezorerie ale tranzacţiei depind de mai mult de un determinant de risc, băncile identifică determinanţii de risc semnificativi şi pe cel mai semnificativ dintre respectivii determinanţi de risc prin aplicarea uneia dintre metodele prevăzute la punctele 7 - 9, după caz.
7. Băncile aplică următoarele etape la iniţierea tranzacţiei:
7.1. iau în considerare toţi determinanţii de risc ai tranzacţiei identificaţi în conformitate cu procedura menţionată la punctele 1 şi 2 ca fiind determinanţi de risc semnificativi;
7.2. pentru fiecare categorie de risc care corespunde respectivilor determinanţi de risc semnificativi, identifică, drept cel mai semnificativ determinant de risc, determinantul de risc care corespunde celei mai mari majorări pentru categoria de risc, dintre cele menţionate la punctele 78-98 din prezentul regulament.
8. Băncile aplică următoarele etape la iniţierea tranzacţiei şi, ulterior, cel puţin trimestrial:
8.1. calculează sensibilităţile la riscul delta, în conformitate cu prevederile Regulamentului nr.114/2018, pentru fiecare determinant de risc identificat în conformitate cu punctele 1 şi 2;
8.2. calculează sensibilităţile ponderate prin formula prevăzută în Regulamentul nr.114/2018, pe baza sensibilităţilor calculate în conformitate cu subpunctul 8.1;
8.3. pentru fiecare dintre categoriile de risc menţionate la punctul 55 din prezentul regulament, calculează cerinţa de fonduri proprii specifică unei clase de risc pentru riscul de piaţă, prin formula prevăzută în Regulamentul nr.114/2018, pe baza tuturor sensibilităţilor ponderate menţionate la subpunctul 8.2 ale determinanţilor de risc care au fost încadraţi în categoria de risc respectivă;
8.4. ierarhizează toate cerinţele de fonduri proprii specifice unei clase de risc pentru riscul de piaţă menţionate la subpunctul 8.3 de la cea mai mare la cea mai mică în valoare absolută, pentru a obţine un şir descrescător monoton de termeni, unde termenul a1 este cea mai mare valoare absolută, a2 este următoarea şi aşa mai departe;
8.5. pentru fiecare termen ai calculat şi ierarhizat în conformitate cu subpunctul 8.4 şi în ordinea care rezultă în urma ierarhizării, verifică dacă este îndeplinită următoarea condiţie:
 
 [image: ]
unde:
i = indicele care desemnează categoriile de risc menţionate la punctul 55 din prezentul regulament, ierarhizate în conformitate cu subpunctul 8.4 şi în ordinea care rezultă în urma ierarhizării respective;
Y % = 60 %;
8.6. consideră ca fiind semnificativi:
8.6.1. determinanţii de risc care corespund categoriilor de risc pentru care este îndeplinită condiţia prevăzută la subpunctul 8.5;
8.6.2. determinanţii de risc care corespund primei categorii de risc pentru care condiţia respectivă nu este îndeplinită;
8.7. verifică, pentru fiecare dintre categoriile de risc care corespund determinanţilor de risc care nu sunt semnificativi în conformitate cu subpunctul 8.6, dacă termenul ai corespunzător îndeplineşte următoarea condiţie:

unde:
i = indicele care desemnează categoriile de risc menţionate la punctul 55 din prezentul regulament, ierarhizate în conformitate cu subpunctul 8.4. şi în ordinea care rezultă în urma ierarhizării respective şi care corespund determinanţilor de risc care nu sunt semnificativi în conformitate cu subpunctul 8.6;
 
Z % = 30 %;
8.8. suplimentar la determinanţii de risc semnificativi identificaţi în conformitate cu subpunctul 8.6, consideră că sunt determinanţi de risc semnificativi şi determinanţii de risc care corespund categoriilor de risc pentru care este îndeplinită condiţia prevăzută la subpunctul 8.7;
8.9. pentru fiecare dintre categoriile de risc menţionate la subpunctele 8.6 - 8.8, consideră că cel mai semnificativ determinant de risc pentru categoria de risc respectivă este determinantul de risc care corespunde celei mai mari valori absolute a sensibilităţilor ponderate menţionate la subpunctul 8.2.
9. Băncile care fie îndeplinesc condiţiile prevăzute în Regulamentul nr.109/2018, fie sunt scutite de cerinţa de raportare în conformitate cu Regulamentul nr.114/2018, pot identifica cel mai semnificativ determinant de risc prin aplicarea următoarelor etape la iniţierea tranzacţiei şi, ulterior, cel puţin trimestrial:
9.1. calculează majorările per categorie de risc menţionate la punctele 78-98 din prezentul regulament, după caz, pentru fiecare determinant de risc identificat în conformitate cu punctele 1 şi 2. În cazul în care mai mulţi determinanţi de risc identificaţi în conformitate cu punctele 1 şi 2 au fost încadraţi în aceeaşi categorie de risc, băncile păstrează, pentru aplicarea subpunctului 9.2, determinantul de risc din categoria de risc care corespunde celei mai mari majorări pentru categoria de risc din categoria de risc respectivă;
9.2. aplică etapele prevăzute la subpunctele 8.4 - 8.8, termenii utilizaţi în etapele respective fiind bazaţi pe majorările per categorie de risc calculate în conformitate cu subpunctul 8.1;
9.3. stabilesc, ca fiind cei mai semnificativi determinanţi de risc din categoriile de risc relevante, determinanţii de risc semnificativi identificaţi prin metoda menţionată la subpunctul 9.2.
 
Capitolul II
FORMULA CARE TREBUIE UTILIZATĂ PENTRU A CALCULA DELTA REGLEMENTAT AL OPŢIUNILOR
CALL ŞI PUT ÎNCADRATE ÎN CATEGORIA DE RISC DE RATĂ A DOBÂNZII ŞI VOLATILITATEA
REGLEMENTATĂ ADECVATĂ PENTRU FORMULA RESPECTIVĂ ŞI METODA PENTRU A
DETERMINA DACĂ O TRANZACŢIE ESTE O POZIŢIE LUNGĂ SAU SCURTĂ PE
DETERMINANTUL DE RISC PRINCIPAL SAU PE DETERMINANTUL DE RISC
CEL MAI SEMNIFICATIV DINTR-O ANUMITĂ CATEGORIE DE RISC
 
Secţiunea 1
Formula de utilizat pentru a calcula delta reglementat al opţiunilor call
şi put încadrate în categoria de risc de rată a dobânzii şi volatilitatea
reglementată adecvată pentru această formulă
10. Băncile calculează delta reglementat (δ) al opţiunilor call şi put, atunci când sunt încadrate în categoria de risc de rată a dobânzii care este compatibilă cu condiţii de piaţă în care ratele dobânzii pot fi negative, după cum urmează:

 unde:

N(x) = funcţia de distribuţie cumulativă a unei variabile aleatoare normale standard care exprimă probabilitatea ca o variabilă aleatoare normal distribuită, cu media zero şi varianţa 1, să fie mai mică sau egală cu “x”;
P = preţul la vedere sau la termen al instrumentului-suport al opţiunii;
K = preţul de exercitare a opţiunii;
T = data de expirare a opţiunii, exprimată în ani utilizând convenţia relevantă privind zilele lucrătoare;
λ = factorul de decalare adecvat pentru a transforma atât P, cât şi K în valori pozitive, determinat în conformitate cu punctul 11;
σ = volatilitatea reglementată a opţiunii, determinată în conformitate cu punctul 12.
11. În sensul punctului 10, băncile calculează factorul de decalare (λ) pentru orice opţiune call şi put după cum urmează:
[image: ]
unde:
Pj = preţul la vedere sau la termen al instrumentului-suport al opţiunii j;
Kj = preţul de exercitare a opţiunii j;
 [image: ]
 
12. În sensul punctului 10, băncile determină volatilitatea reglementată a opţiunii pe baza categoriei de risc a tranzacţiei şi a naturii instrumentului-suport al opţiunii în conformitate cu tabelul următor:
 
Tabel
 
	Categorie de risc
	Instrumentul-suport
	Volatilitatea reglementată

	Rata dobânzii
	Toate
	50 %

	Marfă
	Energia electrică
	150 %

	
	Alte mărfuri (mai puţin energia electrică)
	70 %


 
Secţiunea a 2-a
Metode pentru a stabili dacă o tranzacţie este o poziţie lungă sau scurtă
pe determinantul de risc principal sau pe cel mai semnificativ
determinant de risc într-o anumită categorie de risc
13. Băncile determină dacă o tranzacţie este o poziţie lungă sau scurtă pe determinantul de risc principal sau pe cel mai semnificativ determinant de risc într-o anumită categorie de risc prin aplicarea uneia dintre următoarele metode:
13.1. calculează sensibilităţile la riscul delta al respectivilor determinanţi de risc în conformitate cu prevederile Regulamentului 114/2018 şi identifică tranzacţia ca fiind o poziţie lungă pe un determinant de risc în cazul în care sensibilitatea la riscul delta corespunzătoare este pozitivă, respectiv ca fiind o poziţie scurtă în cazul în care sensibilitatea la riscul delta corespunzătoare este negativă;
13.2. evaluează dependenţa structurii fluxurilor de trezorerie ale tranzacţiilor de determinantul de risc respectiv sau scopul de acoperire al tranzacţiei în ceea ce priveşte determinantul de risc respectiv şi, pe baza acestei evaluări, identifică tranzacţia ca fiind o poziţie lungă, respectiv o poziţie scurtă.
 
 
Anexa nr.3
la Regulamentul cu privire la tratamentul
riscului de credit al contrapărţii pentru bănci
 
Standardele tehnice de reglementare
pentru precizarea perioadelor de risc de marjă
 
1. Perioadele de risc de marjă (MPOR) aferente unui set de compensare pe care băncile le pot utiliza în sensul punctelor 134 şi 135 din prezentul regulament se determină în conformitate cu punctele 2-4.
2. În cazul în care setul de compensare relevant include tranzacţii compensate cu o contrapartidă centrală calificată, astfel cum este definită la punctul 3 din prezentul regulament, MPOR pe care băncile le pot utiliza corespund perioadei cu durata mai mare dintre cele enumerate în continuare:
2.1. cinci zile lucrătoare;
2.2. cea mai lungă perioadă de lichidare a contractelor sau a tranzacţiilor incluse în setul de compensare, astfel cum a fost făcută de către contrapartida centrală calificată cu care sunt compensate respectivele contracte sau tranzacţii.
3. În sensul subpunctului 2.2, în cazul în care perioada de lichidare făcută publică include o perioadă suplimentară pentru novaţia poziţiilor unui membru compensator care îşi respectă obligaţiile, perioada care trebuie să fie utilizată de bancă ca MPOR exclude respectiva perioadă suplimentară.
4. În cazul în care setul de compensare relevant include tranzacţii care nu sunt compensate cu o contrapartidă centrală calificată, astfel cum este definită la punctul 3 din prezentul regulament, MPOR pe care băncile le pot utiliza au o durată de cel puţin 10 zile lucrătoare.”.
 
2. Instrucţiunea cu privire la prezentarea de către bănci a rapoartelor COREP în scopuri de supraveghere, aprobată prin Hotărârea Comitetului executiv al Băncii Naţionale a Moldovei nr.117/2018 (Monitorul Oficial al Republicii Moldova, 2018, nr.183-194, art.907), înregistrată la Ministerul Justiţiei al Republicii Moldova cu nr.1337/2018, cu modificările ulterioare, se modifică după cum urmează:
2.1. în clauza de armonizare şi în subpunctul 8, punctul 14 textul “ , formularele C 34.01 - C34.04, C 34.06, şi C 34.08 - C 34.10” se substituie cu următorul text “ , formularele C 34.01-C 34.11”;
2.2. în anexa 101.1:
2.2.1. în formularul raportului “C 34.02 RISCUL DE CREDIT AL CONTRAPĂRŢII: EXPUNERI LA CCR ÎN FUNCŢIE DE ABORDARE (CCR 2)” se exclude simbolul “X” din următoarele poziţii: coloanele 0020-0050, 0160, 0170, 0200, 0240 în orice rând, coloanele 0120, 0130, 0180, 0210, 0230-0250 în rândurile 0040-0070, coloana 0140 în rândul 0040, coloana 0150, 0190 şi 0220 în rândurile 0010-0110 precum şi coloana 0200 în rândurile 0040-0070 şi 0120;
2.2.2. în tabelul “Modul de completare a raportului C 34.02 - RISCUL DE CREDIT AL CONTRAPĂRŢII: EXPUNERI LA CCR ÎN FUNCŢIE DE ABORDARE (CCR 2), Instrucţiuni privind anumite poziţii”:
2.2.2.1. poziţiile aferente coloanelor 0120, 0130, 0140, 0150, 0160, 0190, 0220 vor avea următorul cuprins:
	 

	0120
	EXPUNEREA CURENTĂ
Expunerea curentă pentru fiecare set de compensare este valoarea definită la punctul 3 din Regulamentul nr.220/2025 cu privire la tratamentul riscului de credit al contrapărţii pentru bănci.
Banca raportează suma tuturor expunerilor curente pentru seturile de compensare pe rândul corespunzător.
	

	0130
	EXPUNEREA POZITIVĂ AŞTEPTATĂ EFECTIVĂ (EEPE)
Punctele 3, 168 şi 171 din Regulamentul nr.220/2025 cu privire la tratamentul riscului de credit al contrapărţii pentru bănci.
EEPE pentru fiecare set de compensare este definită la punctul 3 din Regulamentul nr.220/2025 cu privire la tratamentul riscului de credit al contrapărţii pentru bănci şi se calculează în conformitate cu punctul 171 din Regulamentul nr.220/2025 cu privire la tratamentul riscului de credit al contrapărţii pentru bănci.
Banca raportează suma tuturor EEPE aplicate pentru determinarea cerinţelor de fonduri proprii în conformitate cu punctul 168 din Regulamentul nr.220/2025 cu privire la tratamentul riscului de credit al contrapărţii pentru bănci., şi anume fie EEPE calculată utilizând date de piaţă curente, fie EEPE calculată utilizând o calibrare la condiţii de criză, alegând metoda care duce la o cerinţă de fonduri proprii mai ridicată.
	

	0140
	ALFA UTILIZAT PENTRU CALCULAREA VALORII EXPUNERII REGLEMENTATE
Punctele 41, 99 şi 102 din Regulamentul nr.220/2025 cu privire la tratamentul riscului de credit al contrapărţii pentru bănci.
Valoarea lui alfa (α) este stabilită la 1,4 în rândurile corespunzătoare metodei expunerii iniţiale, SA-CCR simplificate şi SA-CCR în conformitate cu punctele 41, 99 şi 102 din Regulamentul nr.220/2025 cu privire la tratamentul riscului de credit al contrapărţii pentru bănci. În scopul metodei modelului intern (MMI), valoarea α poate fi valoarea standard de 1,4 sau o valoare diferită atunci când Banca Naţională a Moldovei impune o valoare α mai mare în conformitate cu punctul 169 din Regulamentul nr.220/2025 cu privire la tratamentul riscului de credit al contrapărţii pentru bănci sau când le permite băncilor să utilizeze propriile estimări în conformitate cu punctul 174 din Regulamentul nr.220/2025 cu privire la tratamentul riscului de credit al contrapărţii pentru bănci.
	

	0150
	VALOAREA EXPUNERII ÎNAINTE DE APLICAREA TEHNICILOR DE DIMINUARE A RISCULUI DE CREDIT (CRM)
Valoarea expunerii înainte de diminuarea riscului de credit pentru seturile de compensare a riscului de credit al contrapărţii se calculează în conformitate cu metodele prevăzute în Regulamentul nr.220/2025 cu privire la tratamentul riscului de credit al contrapărţii pentru bănci, ţinând seama de efectul compensării, dar fără a ţine seama de nicio altă tehnică de diminuare a riscului de credit (de exemplu, garanţiile reale corespunzătoare marjei).
În cazul tranzacţiilor de finanţare prin instrumente financiare (SFT), segmentul care este un titlu de valoare nu trebuie luat în considerare la determinarea valorii expunerii înainte de diminuarea riscului de credit atunci când se primesc garanţii reale, acesta nereducând astfel valoarea expunerii. În schimb, segmentul SFT care este un titlu de valoare se ia în considerare la determinarea valorii expunerii înainte de diminuarea riscului de credit în modul obişnuit atunci când sunt furnizate garanţii reale.
Mai mult decât atât, operaţiunile garantate cu garanţii reale trebuie să fie tratate ca negarantate, adică nu se aplică niciun efect de marjă.
Valoarea expunerii înainte de diminuarea riscului de credit pentru tranzacţiile în care a fost identificat un risc specific de corelare defavorabilă trebuie determinată în conformitate cu punctele 222-226 din Regulamentul nr.220/2025 cu privire la tratamentul riscului de credit al contrapărţii pentru bănci.
Valoarea expunerii înainte de diminuarea riscului de credit nu ia în considerare deducerea pierderii rezultate din ajustarea valorii creditului efectuată în conformitate cu punctele 13-15 din Regulamentul nr.220/2025 cu privire la tratamentul riscului de credit al contrapărţii pentru bănci.
Banca raportează suma tuturor valorilor expunerilor înainte de diminuarea riscului de credit pe rândul corespunzător.
	

	0160
	VALOAREA EXPUNERII DUPĂ APLICAREA TEHNICILOR CRM
Valoarea expunerii după diminuarea riscului de credit pentru seturile de compensare a riscului de credit al contrapărţii se calculează în conformitate cu metodele prevăzute în Regulamentul nr.220/2025 cu privire la tratamentul riscului de credit al contrapărţii pentru bănci, după aplicarea tehnicilor de diminuare a riscului de credit aplicabile în conformitate cu Regulamentul nr.220/2025 cu privire la tratamentul riscului de credit al contrapărţii pentru bănci.
Valoarea expunerii după diminuarea riscului de credit pentru tranzacţiile în care a fost identificat un risc specific de corelare defavorabilă trebuie determinată în conformitate cu punctele 222-226 din Regulamentul nr.220/2025 cu privire la tratamentul riscului de credit al contrapărţii pentru bănci.
Valoarea expunerii după diminuarea riscului de credit nu ia în considerare deducerea pierderii rezultate din ajustarea valorii creditului efectuată în conformitate cu punctele 13-15 din Regulamentul nr.220/2025 cu privire la tratamentul riscului de credit al contrapărţii pentru bănci.
Banca raportează suma tuturor valorilor expunerilor după diminuarea riscului de credit pe rândul corespunzător.
	

	 

	0190
	Poziţii tratate în cadrul abordării bazate pe ratinguri interne pentru riscul de credit (CR IRB)
Valoarea expunerii la riscul de credit al contrapărţii corespunzătoare poziţiilor care sunt tratate în cadrul abordării IRB a riscului de credit.
	

	 

	0220
	Poziţii tratate în cadrul abordării CR IRB
Cuantumurile ponderate la risc ale expunerilor la riscul de credit al contrapărţii care sunt tratate în cadrul abordării IRB a riscului de credit.
Acest cuantum corespunde cuantumului care trebuie inclus în coloana 0260 din formularul C 08.01 pentru poziţiile aferente riscului de credit al contrapărţii.
	


 
2.2.2.2. poziţiile aferente rândurilor 0040, 0050, 0060, 0070, 0120 vor avea următorul cuprins:
	 

	0040
	MMI (PENTRU INSTRUMENTE FINANCIARE DERIVATE ŞI SFT-uri)
Instrumentele financiare derivate, tranzacţiile cu termen lung de decontare şi SFT-urile pentru care banca i s-a permis să calculeze valoarea expunerii utilizând metoda modelului intern (MMI) în conformitate cu capitolul IX Metoda modelului intern din Regulamentul nr.220/2025 cu privire la tratamentul riscului de credit al contrapărţii pentru bănci.
	

	0050
	Seturi de compensare pentru operaţiunile de finanţare prin instrumente financiare
Seturile de compensare care conţin numai SFT-uri pentru care banca a fost autorizată să stabilească valoarea expunerii folosind MMI.
SFT-urile care sunt incluse într-un set de compensare contractuală între produse diferite şi, prin urmare, raportate pe rândul 0070 nu trebuie raportate pe acest rând.
	

	0060
	Seturi de compensare pentru instrumentele financiare derivate şi tranzacţiile cu termen lung de decontare
Seturile de compensare care conţin numai instrumentele financiare derivate enumerate în anexa nr.1 la Regulamentul nr.114 /2018 cu privire la tratamentul riscului de piaţă potrivit abordării standardizate şi tranzacţiile cu termen lung de decontare, astfel cum sunt definite în punctul 3 din Regulamentul nr.220/2025 cu privire la tratamentul riscului de credit al contrapărţii pentru bănci, pentru care banca a fost autorizată să stabilească valoarea expunerii folosind MMI.
Instrumentele financiare derivate şi tranzacţiile cu termen lung de decontare care sunt incluse într-un set de compensare contractuală între produse diferite şi, prin urmare, raportate pe rândul 0070 nu trebuie raportate pe acest rând.
	

	0070
	Din seturi de compensare contractuală între produse diferite
Punctul 3 din Regulamentul nr.220/2025 cu privire la tratamentul riscului de credit al contrapărţii pentru bănci.
Seturile de compensare care conţin tranzacţii cu diferite categorii de produse (punctul 3 din Regulamentul nr.220/2025 cu privire la tratamentul riscului de credit al contrapărţii pentru bănci), şi anume instrumente financiare derivate şi SFT-uri, pentru care există un acord de compensare contractuală între produse diferite, astfel cum este definit la punctul 3 din Regulamentul nr.220/2025 cu privire la tratamentul riscului de credit al contrapărţii pentru bănci, şi pentru care banca a fost autorizată să stabilească valoarea expunerii folosind MMI.
	

	 

	0120
	Din care: poziţii expuse riscului specific de corelare defavorabilă (SWWR)
Punctele 222-226 din Regulamentul nr.220/2025 cu privire la tratamentul riscului de credit al contrapărţii pentru bănci.
Expunerile la riscul de credit al contrapărţii pentru care a fost identificat un risc specific de corelare defavorabilă în conformitate cu punctele 222-226 din Regulamentul nr.220/2025 cu privire la tratamentul riscului de credit al contrapărţii pentru bănci.
	


 
2.2.3. după tabelul “Modul de completare a raportului C 34.04 - RISCUL DE CREDIT AL CONTRAPĂRŢII: EXPUNERI LA CCR CU METODA EXPUNERII INIŢIALE (OEM) (CCR 4)” se completează cu textul:
 
	“Formularul raportului
 
C 34.05 RISCUL DE CREDIT AL CONTRAPĂRŢII: EXPUNERI LA CCR
TRATATE CU METODA MODELULUI INTERN (IRB) (CCR 5)
 

	INSTRUMENTE
	CU MARJĂ
	FĂRĂ MARJĂ
	VALOAREA EXPUNERII

	
	NUMĂRUL DE TRAN-
ZACŢII
	CUAN-
TUMURI
NOŢIO-
NALE
	VALOA-
REA DE
PIAŢĂ
CURENTĂ
(CMV),
POZITIVĂ
	VALOA-
REA DE
PIAŢĂ
CURENTĂ
(CMV),
NEGATIVĂ
	EXPU-
NEREA
CURENTĂ
	EEPE
	EEPE în condiţii de criză
	VALOA-
REA
EXPU-
NERII
	NUMĂRUL DE TRAN-ZACŢII
	CUAN-
TUMURI
NOŢIO-
NALE 
	VALOA-
REA DE
PIAŢĂ
CURENTĂ
(CMV),
POZITIVĂ
	VALOA-
REA DE
PIAŢĂ
CURENTĂ
(CMV),
NEGATIVĂ
	EXPU-
NEREA CURENTĂ
	EEPE
	EEPE în condiţii de criză
	VALOA-
REA
EXPU-
NERII
	

	
	0010
	0020
	0030
	0040
	0050
	0060
	0070
	0080
	0090
	0100
	0110
	0120
	0130
	0140
	0150
	0160
	0170

	0010
	TOTAL
	
	
	
	
	
	
	
	
	
	
	
	
	
	
	
	
	

	0020
	din care: Poziţii expuse riscului specific de corelare defavorabilă (SWWR)
	
	
	
	
	
	
	
	
	
	
	
	
	
	
	
	
	

	0030
	Seturi de compensare tratate în cadrul abordării standardizate CR
	X
	X
	X
	X
	X
	X
	X
	
	X
	X
	X
	X
	X
	X
	X
	X
	

	0040
	Seturi de compensare tratate în cadrul abordării CR IRB
	X
	X
	X
	X
	X
	X
	X
	
	X
	X
	X
	X
	X
	X
	X
	X
	

	0050
	INSTRUMENTE FINANCIARE DERIVATE EXTRABUR-
SIERE (OTC)
	RATA DOBÂNZII
	
	
	
	
	X
	X
	X
	X
	
	
	
	
	X
	X
	X
	X
	X

	0060
	
	SCHIMB VALUTAR
	
	
	
	
	X
	X
	X
	X
	
	
	
	
	X
	X
	X
	X
	X

	0070
	
	RISCUL DE CREDIT
	
	
	
	
	X
	X
	X
	X
	
	
	
	
	X
	X
	X
	X
	X

	0080
	
	TITLURI DE CAPITAL
	
	
	
	
	X
	X
	X
	X
	
	
	
	
	X
	X
	X
	X
	X

	0090
	
	MĂRFURI
	
	
	
	
	X
	X
	X
	X
	
	
	
	
	X
	X
	X
	X
	X

	0100
	
	ALTELE
	
	
	
	
	X
	X
	X
	X
	
	
	
	
	X
	X
	X
	X
	X

	0110
	
	TOTAL
	
	
	
	
	
	
	
	
	
	
	
	
	
	
	
	
	

	0120
	INSTRUMENTE FINANCIARE DERIVATE TRAN
ZACŢIONATE LA BURSĂ
	RATA DOBÂNZII
	
	
	
	
	X
	X
	X
	X
	
	
	
	
	X
	X
	X
	X
	X

	0130
	
	SCHIMB VALUTAR
	
	
	
	
	X
	X
	X
	X
	
	
	
	
	X
	X
	X
	X
	X

	0140
	
	RISCUL DE CREDIT
	
	
	
	
	X
	X
	X
	X
	
	
	
	
	X
	X
	X
	X
	X

	0150
	
	TITLURI DE CAPITAL
	
	
	
	
	X
	X
	X
	X
	
	
	
	
	X
	X
	X
	X
	X

	0160
	
	MĂRFURI
	
	
	
	
	X
	X
	X
	X
	
	
	
	
	X
	X
	X
	X
	X

	0170
	
	ALTELE
	
	
	
	
	X
	X
	X
	X
	
	
	
	
	X
	X
	X
	X
	X

	0180
	
	TOTAL
	
	
	
	
	
	
	
	
	
	
	
	
	
	
	
	
	

	0190
	OPERAŢIUNI DE FINANŢARE PRIN INSTRUMENTE FINANCIARE
	INSTRUMENT-SUPORT - OBLIGAŢIUNI
	
	
	
	
	X
	X
	X
	X
	
	
	
	
	X
	X
	X
	X
	X

	0200
	
	INSTRUMENT-SUPORT - TITLURI DE CAPITAL
	
	
	
	
	X
	X
	X
	X
	
	
	
	
	X
	X
	X
	X
	X

	0210
	
	INSTRUMENT-SUPORT - ALTELE
	
	
	
	
	X
	X
	X
	X
	
	
	
	
	X
	X
	X
	X
	X

	0220
	
	TOTAL
	
	
	
	
	
	
	
	
	
	
	
	
	
	
	
	
	

	0230
	SETURI DE COMPENSARE CONTRACTUALĂ ÎNTRE PRODUSE DIFERITE
	
	
	
	
	
	
	
	
	
	
	
	
	
	
	
	
	


 
	Modul de completare a raportului
 
C 34.05 RISCUL DE CREDIT AL CONTRAPĂRŢII: EXPUNERI LA CCR
TRATATE CU METODA MODELULUI INTERN (IRB) (CCR 5)
 
Instrucţiuni privind anumite poziţii
 

	Coloane

	00010-0080
	CU MARJĂ
A se vedea instrucţiunile pentru rândul 0130 din formularul C 34.02.

	0090-0160
	FĂRĂ MARJĂ
A se vedea instrucţiunile pentru rândul 0140 din formularul C 34.02.

	0010, 0090
	NUMĂRUL DE TRANZACŢII
A se vedea instrucţiunile pentru coloana 0020 din formularul C 34.02.

	0020, 0100
	VALORILE NOŢIONALE
A se vedea instrucţiunile pentru coloana 0030 din formularul C 34.02.

	0030, 0110
	VALOAREA DE PIAŢĂ CURENTĂ (CMV) - POZITIVĂ
Suma valorilor de piaţă curente (CMV) pentru toate tranzacţiile cu CMV pozitivă care aparţin aceleiaşi clase de active.

	0040, 0120
	VALOAREA DE PIAŢĂ CURENTĂ (CMV) - NEGATIVĂ
Suma valorilor de piaţă curente absolute (CMV) pentru toate tranzacţiile cu CMV negativă care aparţin aceleiaşi clase de active.

	0050, 0130
	EXPUNEREA CURENTĂ
A se vedea instrucţiunile pentru coloana 0120 din formularul C 34.02.

	0060, 0140
	EXPUNEREA POZITIVĂ AŞTEPTATĂ EFECTIVĂ (EEPE)
A se vedea instrucţiunile pentru coloana 0130 din formularul C 34.02.

	0070, 0150
	EEPE ÎN CONDIŢII DE CRIZĂ
Punctul 167 din Regulamentul nr.220/2025 cu privire la tratamentul riscului de credit al contrapărţii pentru bănci.
EEPE în condiţii de criză se calculează prin analogie cu EEPE [punctul 180 din Regulamentul nr.220/2025 cu privire la tratamentul riscului de credit al contrapărţii pentru bănci], dar utilizându-se o calibrare la condiţii de criză în conformitate cu punctele 237 şi 238 din Regulamentul nr.220/2025 cu privire la tratamentul riscului de credit al contrapărţii pentru bănci.

	0080, 0160,0170
	VALOAREA EXPUNERII
A se vedea instrucţiunile pentru coloana 0170 din formularul C 34.02.

	 

	Rând
	Explicaţie

	0010
	TOTAL
Punctele 158-165 din Regulamentul nr.220/2025 cu privire la tratamentul riscului de credit al contrapărţii pentru bănci.
Banca raportează informaţiile relevante privind instrumentele financiare derivate, tranzacţiile cu termen lung de decontare şi SFT-urile pentru care a fost autorizată să determine valoarea expunerii calculată utilizând metoda modelului intern (IMM), în conformitate cu punctele 158-165 din Regulamentul nr.220/2025 cu privire la tratamentul riscului de credit al contrapărţii pentru bănci.

	0020
	Din care: poziţii expuse riscului specific de corelare defavorabilă (SWWR)
A se vedea instrucţiunile pentru rândul 0120 din formularul C 34.02.

	0030
	Seturi de compensare tratate în cadrul abordării standardizate CR
A se vedea instrucţiunile pentru coloana 0180 din formularul C 34.02.

	0040
	Seturi de compensare tratate în cadrul abordării CR IRB
A se vedea instrucţiunile pentru coloana 0190 din formularul C 34.02.

	0050-0110
	INSTRUMENTE FINANCIARE DERIVATE EXTRABURSIERE (OTC)
Banca raportează informaţiile relevante privind seturile de compensare care conţin numai instrumente financiare derivate extrabursiere sau tranzacţii cu termen lung de decontare pentru care a fost autorizată să determine valoarea expunerii utilizând IRB, defalcate pe diferitele clase de active în care se încadrează activul-suport (rata dobânzii, cursul de schimb valutar, credite, capitaluri proprii, marfă sau altele).

	0120-0180
	INSTRUMENTE FINANCIARE DERIVATE TRANZACŢIONATE LA BURSĂ
Banca raportează informaţiile relevante privind seturile de compensare care conţin numai instrumente financiare derivate tranzacţionate la bursă sau tranzacţii cu termen lung de decontare pentru care a fost autorizată să determine valoarea expunerii utilizând IRB, defalcate pe diferitele clase de active în care se încadrează activul-suport (rata dobânzii, cursul de schimb valutar, credite, capitaluri proprii, marfă sau altele).

	0190-0220
	OPERAŢIUNI DE FINANŢARE PRIN INSTRUMENTE FINANCIARE
Banca raportează informaţiile relevante privind seturile de compensare care conţin numai SFT-uri pentru care a fost autorizată să determine valoarea expunerii utilizând IRB, defalcate pe tipul de suport al segmentului SFT care este un titlu de valoare (obligaţiuni, capitaluri proprii sau altele).

	0230
	SETURI DE COMPENSARE CONTRACTUALĂ ÎNTRE PRODUSE DIFERITE
A se vedea instrucţiunile pentru rândul 0070 din formularul C 34.02.


 
2.2.4. în formularul raportului “C 34.06 RISCUL DE CREDIT AL CONTRAPĂRŢII: PRIMELE DOUĂZECI DE CONTRAPĂRŢI (CCR 6)”, în coloana 0110 se exclude simbolul “X”;
2.2.5. în Modul de completare a raportului C 34. 06 RISCUL DE CREDIT AL CONTRAPĂRŢII: PRIMELE DOUĂZECI DE CONTRAPĂRŢI (CCR 6)
2.2.5.1. la poziţia aferentă coloanei 0040 se completează cu textul “- gospodării”;
2.2.5.2. poziţia aferentă coloanei 0110 va avea următorul cuprins:
	 

	0110
	VALOAREA EXPUNERII DUPĂ DIMINUAREA RISCULUI DE CREDIT
A se vedea instrucţiunile pentru coloana 0160 din formularul C 34.02.
Banca raportează suma valorilor expunerilor aferente seturilor de compensare după diminuarea riscului de credit dacă există mai multe seturi de compensare pentru aceeaşi contraparte.
	


 
2.2.6. după tabelul “modul de completare a raportului C 34.06 - RISCUL DE CREDIT AL CONTRAPĂRŢII: PRIMELE DOUĂZECI DE CONTRAPĂRŢI (CCR 6)” se completează cu următorul text:
“PREZENTAREA GENERALĂ A RAPORTĂRII PRIVIND RISCUL DE CREDIT AL CONTRAPĂRŢII: Abordarea IRB - Expuneri la riscul de credit al contrapărţii în funcţie de clasa de expuneri şi de scara PD
91. Acest formular trebuie raportat de băncile care utilizează fie abordarea IRB avansată, fie abordarea IRB de bază pentru calcularea cuantumurilor ponderate la risc ale expunerilor pentru toate expunerile lor la riscul de credit al contrapărţii sau pentru o parte din acestea în conformitate cu prevederile Regulamentului nr.111/2018 cu privire la tratamentul riscului de credit pentru bănci potrivit abordării standardizate, indiferent de abordarea riscului de credit al contrapărţii utilizată pentru a determina valorile expunerilor în conformitate cu prevederile Regulamentului nr.112/2018 cu privire la tehnicile de diminuare a riscului de credit utilizate de bănci şi Regulamentului nr.220/2025 cu privire la tratamentul riscului de credit al contrapărţii pentru bănci.
92. Formularul se raportează separat pentru totalul corespunzător tuturor claselor de expuneri, precum şi separat pentru fiecare dintre clasele de expuneri prevăzute în actul normativ al Băncii Naţionale a Moldovei aferent tratamentului riscului de credit pentru bănci potrivit abordării bazate pe modele interne de rating. Acest formular exclude expunerile compensate printr-o CPC.
93. Pentru a clarifica dacă banca îşi utilizează estimările proprii ale pierderii în caz de nerambursare (LGD) şi/sau ale factorilor de conversie, se furnizează următoarele informaţii cu privire la fiecare clasă de expuneri raportată:
«NU» = în cazul în care se utilizează estimările autorităţii de supraveghere ale pierderii în caz de nerambursare (LGD) şi ale factorilor de conversie (IRB de bază)
«DA» = în cazul în care se utilizează estimările proprii ale pierderii în caz de nerambursare (LGD) şi ale factorilor de conversie (IRB avansată)
 
	Formularul raportului
 
C 34.07 RISCUL DE CREDIT AL CONTRAPĂRŢII: ABORDAREA IRB - EXPUNERI
LA CCR ÎN FUNCŢIE DE CLASA DE EXPUNERI ŞI DE SCARA PD (CCR 7)
 
	Clasele de expuneri IRB
	 

	Estimări proprii ale LGD şi/sau factori de conversie:
	 


 

	Scara PD
	Valoarea expunerii
	Valoarea medie ponderată în funcţie de expuneri a PD (%)
	Numărul
debitorilor
	Valoarea medie ponderată în funcţie de expuneri a LGD (%)
	Scadenţa medie ponderată în funcţie de expuneri (ani)
	Cuantumurile
ponderate
la risc ale
expunerii
	Densitatea
cuantumurilor ponderate
la risc ale
expunerii

	
	0010
	0020
	0030
	0040
	0050
	0060
	0070

	0010
	De la 0,00 la <0,15
	
	
	
	
	
	
	

	0020
	De la 0,00 la <0,10
	
	
	
	
	
	
	

	0030
	De la 0,10 la <0,15
	
	
	
	
	
	
	

	0040
	De la 0,15 la <0,25
	
	
	
	
	
	
	

	0050
	De la 0,25 la <0,50
	
	
	
	
	
	
	

	0060
	De la 0,50 la <0,75
	
	
	
	
	
	
	

	0070
	De la 0,75 la <2,50
	
	
	
	
	
	
	

	0080
	De la 0,75 la <1,75
	
	
	
	
	
	
	

	0090
	De la 1,75 la <2,5
	
	
	
	
	
	
	

	0100
	De la 2,50 la <10,00
	
	
	
	
	
	
	

	0110
	De la 2,50 la <5,00
	
	
	
	
	
	
	

	0120
	De la 5,00 la <10,00
	
	
	
	
	
	
	

	0130
	De la 10,00 la <100,00
	
	
	
	
	
	
	

	0140
	De la 10,00 la <20,00
	
	
	
	
	
	
	

	0150
	De la 20,00 la <30,00
	
	
	
	
	
	
	

	0160
	De la 30,00 la <100,00
	
	
	
	
	
	
	

	0170
	100,00 (implicit)
	
	
	
	
	
	
	

	0180
	Total
	
	
	
	
	
	
	


 
	Modul de completare a raportului
 
C 34.07 RISCUL DE CREDIT AL CONTRAPĂRŢII: ABORDAREA IRB - EXPUNERI
LA CCR ÎN FUNCŢIE DE CLASA DE EXPUNERI ŞI DE SCARA PD (CCR 7)
 
Instrucţiuni privind anumite poziţii
 

	Coloane
	

	0010
	Valoarea expunerii
Valoarea expunerii (a se vedea instrucţiunile pentru coloana 0170 din formularul C 34.02), defalcată în funcţie de scara PD dată

	0020
	Valoarea medie ponderată în funcţie de expuneri a PD (%)
Media probabilităţilor de nerambursare (PD) atribuite claselor de rating individuale ale debitorilor, ponderată în funcţie de valoarea expunerii corespunzătoare, astfel cum este definită pentru coloana 0010.

	0030
	Numărul de debitori
Numărul de persoane juridice sau de debitori alocate (alocaţi) fiecărei benzi din scara fixă a PD cărora li s-au acordat ratinguri separate, indiferent de numărul de împrumuturi sau de expuneri diferite acordate.
În cazul în care se acordă ratinguri separate pentru expuneri diferite faţă de acelaşi debitor, aceste expuneri sunt luate în calcul separat. O astfel de situaţie poate să apară atunci când expuneri distincte faţă de acelaşi debitor sunt încadrate în clase diferite de rating al debitorilor în conformitate cu prevederile abordării bazate pe modelele interne de rating.

	0040
	Valoarea medie ponderată în funcţie de expuneri a LGD (%)
Media pierderilor în caz de nerambursare (LGD) aferentă claselor de rating ale debitorilor, ponderată în funcţie de valoarea expunerii corespunzătoare, astfel cum este definită pentru coloana 0010.
LGD raportată corespunde estimării finale a LGD utilizate pentru calcularea cuantumurilor ponderate la risc ale expunerilor obţinute după luarea în considerare a oricăror efecte ale diminuării riscului de credit şi a condiţiilor de încetinire a creşterii economice, dacă este cazul, astfel cum se specifică în Regulamentul nr.112/2018 cu privire la tehnicile de diminuare a riscului de credit utilizate de bănci şi în abordarea bazată pe modelele interne de rating. În special, în cazul băncilor care aplică abordarea IRB, dar care nu folosesc estimări proprii ale LGD, efectele garanţiei financiare de diminuare a riscului sunt reflectate în valoarea ajustată integral a expunerii, şi apoi în LGD, în conformitate cu Regulamentul nr.112/2018 cu privire la tehnicile de diminuare a riscului de credit utilizate de bănci. În cazul în care se aplică estimările proprii ale LGD, trebuie să se ţină cont de prevederile abordării bazate pe modelelor interne de rating.
În cazul expunerilor care fac obiectul tratării efectului dublei nerambursări, LGD de raportat trebuie să corespundă LGD selectate în conformitate cu prevederile abordării bazate pe modelelor interne de rating.
Pentru expunerile în stare de nerambursare în cadrul abordării IRB avansate, se iau în considerare dispoziţiile prevăzute în abordarea bazată pe modelele interne de rating. LGD raportată trebuie să corespundă estimării LGD în stare de nerambursare.

	0050
	Scadenţa medie ponderată în funcţie de expuneri (ani)
Media scadenţelor aferente debitorilor exprimată în ani, ponderată în funcţie de valoarea expunerii corespunzătoare, astfel cum este definită pentru coloana 0010.
Scadenţa se stabileşte în conformitate cu prevederile abordării bazate pe modelelor interne de rating.

	0060
	Cuantumurile ponderate la risc ale expunerilor
Cuantumurile ponderate la risc ale expunerilor, astfel cum sunt definite în Regulamentul nr.109/2018 cu privire la fondurile proprii ale băncilor şi cerinţele de capital, pentru poziţiile ale căror ponderi de risc sunt estimate pe baza abordării bazate pe modelele interne de rating şi pentru care valoarea expunerii pentru expunerile supuse riscului de credit al contrapărţii se calculează în conformitate cu prevederile Regulamentului nr.112/2018 cu privire la tehnicile de diminuare a riscului de credit utilizate de bănci şi Regulamentului nr.220/2025 cu privire la tratamentul riscului de credit al contrapărţii pentru bănci.
Se iau în considerare factorii de sprijinire a întreprinderilor mici şi mijlocii (IMM) şi a infrastructurii menţionaţi în Regulamentul nr.111/2018 cu privire la tratamentul riscului de credit pentru bănci potrivit abordării standardizate.

	0070
	Densitatea cuantumurilor ponderate la risc ale expunerilor
Raportul dintre cuantumurile totale ponderate la risc ale expunerilor (raportate în coloana 0060) şi valoarea expunerii (raportată în coloana 0010)

	 

	Rânduri

	0010-0170
	Scara PD
Expunerile la riscul de credit al contrapărţii (determinate la nivel de contraparte) se alocă benzii corespunzătoare din scara fixă a PD pe baza probabilităţii de nerambursare estimate pentru fiecare debitor atribuite acestei clase de expuneri (luând în considerare orice efect de substituţie ca urmare a existenţei unei garanţii sau a unui instrument financiar derivat de credit). Pentru fiecare expunere, băncile stabilesc corespondenţa cu scara PD din formular, ţinând seama, de asemenea, de scalele continue. Toate expunerile în stare de nerambursare trebuie incluse în banda corespunzătoare probabilităţii de nerambursare de 100 %.”;


 
2.2.7. după modul de completare a raportului C 34.10 - RISCUL DE CREDIT AL CONTRAPĂRŢII: EXPUNERI FAŢĂ DE CPC-URI (CCR 10) se completează cu textul:
 
	“Formularul raportului
 
C 34.11 RISCUL DE CREDIT AL CONTRAPĂRŢII: SITUAŢIILE FLUXULUI RWEA
ALE EXPUNERILOR LA CCR CONFORM IRB (CCR 11)
 

	
	CUANTUMURILE PONDERATE
LA RISC ALE EXPUNERILOR

	
	FLUXURI
TRIMESTRIALE
	FLUXURI
ANUALE

	
	0010
	0020

	0010
	Cuantumurile ponderate la risc ale expunerii la sfârşitul perioadei de raportare anterioare
	
	

	0020
	Dimensiunea activului
	
	

	0030
	Calitatea creditului contrapărţilor
	
	

	0040
	Actualizările modelului (numai IRB)
	
	

	0050
	Metodologie şi politică (numai IRB)
	
	

	0060
	Achiziţii şi cedări
	
	

	0070
	Variaţii ale cursului de schimb
	
	

	0080
	Altele
	
	

	0090
	Cuantumurile ponderate la risc ale expunerii la sfârşitul perioadei curente de raportare
	
	


 
	Modul de completare a raportului
 
C 34.11 - RISCUL DE CREDIT AL CONTRAPĂRŢII: SITUAŢIILE FLUXULUI
RWEA ALE EXPUNERILOR LA CCR CONFORM IRB (CCR 11)
 
Instrucţiuni privind anumite poziţii
 

	Coloane

	0010, 0020
	CUANTUMURILE PONDERATE LA RISC ALE EXPUNERILOR
Cuantumurile ponderate la risc ale expunerilor, astfel cum sunt definite în Regulamentul nr.109/2018 cu privire la fondurile proprii ale băncilor şi cerinţele de capital, pentru poziţiile ale căror ponderi de risc sunt estimate pe baza cerinţelor prevăzute în Regulamentul nr.111/2018 cu privire la tratamentul riscului de credit pentru bănci potrivit abordării standardizate şi conform abordării bazate pe modelele interne de rating şi pentru care banca a permis să se calculeze valoarea expunerii utilizând IRB în conformitate cu prevederile capitolul IX din Regulamentul 220/2025 cu privire la tratamentul riscului de credit al contrapărţii pentru bănci.
Se iau în considerare factorii de sprijinire a IMM-urilor şi a infrastructurii menţionate în Regulamentul nr.111/2018 cu privire la tratamentul riscului de credit pentru bănci potrivit abordării standardizate.

	 

	Rânduri

	0010
	Cuantumurile ponderate la risc ale expunerilor la sfârşitul perioadei de raportare anterioare
Cuantumurile ponderate la risc ale expunerilor pentru expunerile la riscul de credit al contrapărţii conform IRB la sfârşitul perioadei de raportare anterioare.

	0020
	Dimensiunea activului
Variaţiile (pozitive sau negative) ale cuantumurilor ponderate la risc ale expunerilor determinate de modificările dimensiunii şi compoziţiei portofoliului rezultate din activitatea comercială obişnuită (inclusiv iniţierea de noi activităţi şi credite care ajung la scadenţă), dar excluzând modificările dimensiunii portofoliului datorate achiziţiilor şi cedărilor de entităţi.

	0030
	Calitatea creditului contrapărţilor
Variaţiile (pozitive sau negative) ale cuantumurilor ponderate la risc ale expunerilor determinate de modificări ale calităţii evaluate a contrapărţilor băncii, evaluate în temeiul cadrului privind riscul de credit, indiferent de abordarea utilizată de către bancă. Acest rând include, de asemenea, variaţiile potenţiale ale cuantumurilor ponderate la risc ale expunerilor determinate de modelele IRB, atunci când banca utilizează o abordare IRB.

	0040
	Actualizările modelului (numai pentru IRB)
Variaţiile (pozitive sau negative) ale cuantumurilor ponderate la risc ale expunerilor determinate de punerea în aplicare a modelului, de modificarea domeniului de aplicare a modelului sau de orice modificări menite să remedieze deficienţele modelului.
Acest rând se referă numai la modificările modelului IRB.

	0050
	Metodologie şi politică (numai pentru IRB)
Variaţiile (pozitive sau negative) ale cuantumurilor ponderate la risc ale expunerilor determinate de schimbări metodologice în ceea ce priveşte calculele determinate de modificări ale politicii de reglementare, cum ar fi noi reglementări (numai pentru modelul IRB).

	0060
	Achiziţii şi cedări
Variaţiile (pozitive sau negative) ale cuantumurilor ponderate la risc ale expunerilor determinate de modificări ale dimensiunii portofoliului datorate achiziţiilor şi cedărilor de entităţi.

	0070
	Variaţii ale cursului de schimb
Variaţiile (pozitive sau negative) ale cuantumurilor ponderate la risc ale expunerilor determinate de modificări care apar în urma fluctuaţiilor conversiei valutare.

	0080
	Altele
Această categorie se utilizează pentru a reflecta variaţiile (pozitive sau negative) ale cuantumurilor ponderate la risc ale expunerilor care nu pot fi atribuite categoriilor de mai sus.

	0090
	Cuantumurile ponderate la risc ale expunerilor la sfârşitul perioadei curente de raportare
Cuantumurile ponderate la risc ale expunerilor pentru expunerile la riscul de credit al contrapărţii conform IRB la sfârşitul perioadei de raportare curente.”.


 
2.3. Prima prezentare a rapoartelor menţionate la subpunctul 2.2. se va efectua pentru situaţia din 31 martie 2027, în cazul raportării la nivel individual şi, respectiv, pentru situaţia din 31 decembrie 2027, în cazul raportării pe bază consolidată.
 
3. Prezenta hotărâre intră în vigoare începând cu data de 1 ianuarie 2027.




	PREŞEDINTELE
	

	COMITETULUI EXECUTIV
	Anca-Dana DRAGU

	Nr.227. Chişinău, 23 septembrie 2026.

